Jom Meriahkan UiTM Major League – Kehadiran Ramai Pemain Dan Pasukan Dari Universiti Tempatan Dalam FIFA 17 Dan DotA 2!

Mana gamers yang berada berdekatan Melaka? Jom kita meriahkan acara ini!

Fakulti Sains Komputer & Matematik, Universiti Teknologi MARA Cawangan Melaka, Kampus Jasin bakal menganjurkan sebuah pertandingan esport yang akan dihadiri oleh pemain dan pasukan handalan negara dalam game FIFA 17 dan DotA 2.
Pertandingan yang digelar UiTM Major League ini bukan sahaja disertai oleh para pemain dari UiTM sahaja, malah akan turut dimeriahkan oleh universiti-universiti awam dan swasta seluruh negara. Kira-kira 150 pasukan bakal datang dari Universiti Teknikal Malaysia Melaka, Universiti Pertahanan Nasional Malaysia, SEGi University & Colleges, German Malaysian Institut, dan Kolej Matrikulasi Melaka.
Acara yang akan berlangsung di UiTM Kampus Jasin pada 28 September ini akan menawarkan hadiah kemenangan terkumpul sebanyak RM1,500 untuk kedua-dua game FIFA 17 dan DotA 2.
Kalau pertandingan yang sengit ini nanti masih tidak cukup untuk menarik perhatian korang, haa ini ada lagi sesi menarik! Selepas pertandingan tamat, korang akan berpeluang untuk mendengar talk daripada pemain handalan siri FIFA, Nur “AmTuah” Amirul!

Kalau korang berminat dan nak ketahui lebih info tentang acara ini, korang boleh hubungi Facebook Page UiTM melaka Esport Club.
Jadi, pastikan korang hadirkan diri ke UiTM Kampus Jasin pada Khamis ini! Pasti meriah!


Dah boleh pre-order DLC Horizon Forbidden West: Burning Shores sekarang

View this post on Instagram            A post shared by JomGaming (@jomgaming)


Ghostwire: Tokyo: Boleh Beli or Boleh Blah!?

Bethesda Softworks memulakan tahun 2022 mereka dengan melancarkan Ghostwire: Tokyo, yang dibangunkan oleh Tango Gameworks.
Game ini akan dilancarkan secara timed-exclusive untuk PlayStation 5 dan PC namun tidak untuk Xbox walaupun secara teknikal Bethesda merupakan studio yang baru sahaja dibeli Xbox pada tahun lepas. Mungkin perjanjian eksklusif untuk game ini sudah termaktub sebelum Microsoft berjaya membeli studio tersebut lagi.
Sebagai sebuah studio yang terkenal dengan penerbitan game-game seperti Elder Scroll, Doom dan Fallout, Ghostwire:Tokyo secara tidak langsung membawa harapan yang besar kepada peminat game terutama dari peminat game Bethesda. Dengan membawa tema horror open-world, apakah perkara menarik yang kita boleh jangkakan dari Ghostwire:Tokyo ini?
Mari kita terus ke review.
Bandar & Hantu Jepun Yang Sebenar

Bandar Tokyo telah dilanda satu bencana misteri, seluruh penduduk bandar tersebut hilang tiba-tiba. Kabus misteri telah menutup hampir keseluruhan bandar tersebut dan entiti-entiti mistik yang dipanggil “The Visitor” mengambil alih bandar Tokyo secara total.
Anda akan bermain sebagai Akito, seorang pemuda yang telah dihidupkan semula dengan bantuan entiti bernama KK dan sebagai cagaran Akito terpaksa mengorbankan badan beliau untuk dikawal oleh KK. Akito dan KK mempunyai motif yang berbeza namun kedua-dua mereka terpaksa berganding bahu bagi menyelesaikan misi dan misteri yang berlaku di bandar Tokyo.
Dengan adanya KK menguasai badan Akito, Akito juga secara tidak langsung mendapat manfaat seperti kuasa mistik apabila KK memasuki badan beliau. Kedua-dua protagonis mempunyai motivasi yang berbeza namun menjurus kepada misi yang sama untuk menyelamatkan dunia.
KK ingin membalas dendam manakala Akito terdesak untuk menyelamatkan adik perempuannya yang diculik. Perkembangan hubungan antara Akito dan KK adalah aspek terkuat dalam penceritaan Ghostwire Tokyo.
Meneroka bandar Tokyo dalam Ghostwire:Tokyo merupakan satu pengalaman yang dekat seperti realiti. Bandar Tokyo yang terkenal dengan cahaya lampu waktu malam ditonjolkan dengan baik sekali dalam game ini. Walaupun bandar Tokyo dalam game ini sunyi dengan ketiadaan manusia, namun persekitarannya sudah cukup membuat anda dekat dengan suasana metropolitan ini.
Daripada landskap bandar ultra-modennya hingga ke kuil tradisional dan lorong-lorong sempit, segala perincian bandar Tokyo dalam game ini sangat lengkap, cantik dan menakjubkan.
Semua reka bentuk musuh juga berasa seperti cerminan Tokyo dan penduduknya, menggabungkan antara reka bentuk moden dan masa lalu. Seperti bandar Tokyo itu sendiri yang berdiri gah dengan pencakar langit moden dan disaluti kuil tradisional di sekitarnya, begitu juga roh-roh jahat yang muncul dalam game ini.
Daripada roh yang tidak berwajah dan berpayung memakai suit, kepada roh tanpa kepala yang berkeliaran di sekitar bandar dengan pakaian seragam sekolah sudah semestinya design roh-roh ini mengikut acuan masyarakat Jepun itu sendiri. Kabus juga menutupi ruang-ruang bandar Tokyo yang anda perlu buang dengan melawat kuil-kuil berdekatan untuk membuat ritual membersihkan kabus.
Pakaian-pakaian penduduk Tokyo juga bergelimpangan di merata kawasan akibat diculik dan hanya fenomena mistik sahaja yang menguasai bandar tersebut sepanjang game ini.
Ghostwire: Tokyo bukanlah sebuah game yang menakutkan, ianya lebih ringan pada pemain, memfokuskan pada persekitaran yang bertemakan paranormal.
The Power Of Hands

Seperti sedia maklum, Ghostwire:Tokyo merupakan first-person shooter open-world game, namun apa yang menarik dalam game ini ialah cara mereka mengetengahkan konsep first-person shooter ini berbeza dengan game tipikal fps yang lain.
Jika game fps yang tipikal akan menggunakan senjata seperti pistol atau rifle namun dalam game Ghostwire: Tokyo ini senjata anda hanyalah tangan Akito itu sendiri. Serangan-serangan yang dipamerkan menggunakan tangan membuat game ini unik berbanding fps yang lain. Animasi-animasi pergerakan tangan tak jauh seperti Dr. Strange sedang membuat jampi tangan dan adakala seperti jutsu dalam anime Naruto.
Sejujurnya pertempuran seperti ini sangat menyeronokkan dan lebih menerujakan apabila melihat gerak-geri jampi tangan yang dipamerkan sambil membunuh roh-roh yang berkeliaran.
Serangan-serangan yang dilakukan semua adalah berbentuk elemental yang terbahagi kepada tiga elemen iaitu angin, air dan api. Anda akan unlock kuasa element ini apabila anda terus maju sepanjang permainan.
Sihir angin, mantera api, dan bilah air adalah antara kebolehan awal yang anda akan unlock. Ketiga-tiga serangan ini mempunyai pergerakan tangan dan kesan yang berbeza kepada musuh. Tambahan, anda mempunyai beberapa pilihan lain untuk membunuh musuh seperti serangan stealth, kertas jampi untuk melumpuhkan pergerakan musuh, serangan melee untuk jarak dekat, dan busur untuk serangan yang lebih jauh.
Segala sumber untuk element ini boleh diperoleh apabila anda berjaya membunuh roh-roh yang anda hadapi. Di samping itu, anda juga boleh menaikkan skill pertempuran anda dengan menaik taraf skill tree yang ada dalam game ini. Dengan menaikkan skill point anda, keasyikkan ketika bertempur dengan roh musuh jugak meningkat.
Sempurna tapi agak bosan

Selepas beberapa jam meneroka dunia Ghostwire: Tokyo ini, penulis dapat simpulkan bahawa game ini merupakan salah satu open-world game yang boleh dikatakan sempurna.
Perjalanan misi di penceritaan utama yang agak bagus serta kepelbagaian side quest yang boleh diteroka, terdapat fungsi menaik taraf skill, semua elemen game open-world dalam Ghostwire: Tokyo ini lengkap.
Namun penulis merasakan ada sesuatu yang kurang dalam game ini, perasaan menyelesaikan misi serta side quest dalam game ini seperti tidak memberi keterujaan. Walaupun dengan terdapat banyak quest yang boleh diteroka namun kebanyakkan misi tersebut berulang dan sama.
Tambahan pula kurangnya misi yang mencabar dan rata-rata side quest dalam Ghostwire: Tokyo ini terlalu ringkas perjalanannya. Ada juga beberapa misi yang penulis merasakan terlalu remeh dan sedikit tidak masuk akal seperti mencari tisu tandas kepada hantu yang terperangkap di dalam tandas.
Game sedia ada sudah tidak masuk akal, tambah pula lagi side quest yang lagi tak masuk akal. Namun itu hanya luahan pendapat penulis sahaja dan mungkin penulis tidak biasa dengan game yang bertema sedemikian, jika anda merasakan sebaliknya maka anda boleh teruskan hidup anda dengan aman.
Keputusan – BOLEH BELI or BOLEH BLAH!?

Secara kesimpulan, Ghostwire: Tokyo ialah sebuah game yang menarik, mempunyai reka bentuk persekitaran yang cantik dan beberapa pemandangan yang hebat.
Namun, Ghostwire: Tokyo boleh dikatakan hadir di waktu yang sangat tidak sesuai. Di kala ramai gamer masih terbuai dengan keasyikkan bermain Horizon Forbidden West dan Elden Ring, Ghostwire: Tokyo hadir dengan satu hasil yang sederhana. Game ini tidak teruk malahan satu game yang lengkap, pelbagai penerokaan misi dan naik taraf boleh dilaksanakan namun dengan beberapa side quest yang agak berulang dan membosankan ianya sedikit sebanyak merencatkan perjalanan bermain game ini.
Mungkin kepada mereka yang ingin mencuba game ini boleh tunggu potongan diskaun ketika sale supaya anda tidak rasa membuat sesuatu yang merugikan wang anda.
Jadi boleh beli atau boleh blah? Bagi pendapat penulis jika anda seorang yang meminati single-player open-world game, itu sudah cukup membuktikan game ini boleh beli untuk anda. Game yang lengkap dengan penerokaan dan collectibles. Namun jika anda masih terpesona dengan Horizon Forbidden West dan Elden Ring, maka game ini boleh blah untuk anda.
+ Mekanisma pertempuran yang unik dan menarik+ Penerokaan bandar Tokyo yang mengasyikkan
– Side quest yang berulang dan agak bosan


Semoga Berjaya, Pra-Tempah PS5 Kali Ke-5 Dibuka Sony Malaysia Tengah Malam Ini

Sony Malaysia telah mengumumkan sesi pra-tempah kelompok kelima untuk PlayStation 5 bagi pasaran tempatan.
Pra-tempah kali ini hanya akan dibuka di laman rasmi Lazada Sony Malaysia, bermula pada 16 April, 12 tengah malam.
Seperti biasa, harga pasaran PS5 adalah RM1,869 (edisi digital) dan RM2,299 (edisi disk).

Rata-rata peminat meluahkan rasa kecewa selepas kebanyakan pra-tempah secara online sebelum ini akan terlepas ke tangan scalper yang akhirnya akan menjual semula PS5 itu dengan harga yang melambung tinggi.
Bulan lalu, Sony Malaysia membuka pra-tempah kelompok keempat secara online dan juga boleh didapati di kedai-kedai fizikal.


EA Sports Buang Kelab, Pasukan Kebangsaan Rusia Daripada Semua Game FIFA, NHL

Daripada sekian banyak syarikat gergasi dari Barat yang mengenakan sekatan ke atas Rusia, EA juga nampaknya tidak mahu ketinggalan.
EA Sports telah mengumumkan yang mereka telah memulakan proses untuk membuang pasukan kebangsaan dan semua kelab dari Rusia yang terdapat dalam semua game FIFA termasuklah FIFA 22, FIFA Mobile dan FIFA Online.
Mereka juga sedang menilai untuk melakukan perubahan berkaitan perkara ini dalam ruang-ruang lain dalam game-game mereka, tanpa menyatakan secara spesifik apakah bentuk perubahan tersebut.
A statement from EA SPORTS FIFA: pic.twitter.com/v3pZvpblgS— EA SPORTS FIFA (@EASPORTSFIFA) March 2, 2022
Dalam satu kenyataan berbeza, EA Sports turut mengumumkan untuk melakukan perkara yang lebih kurang sama dalam francais game NHL. Pasukan kebangsaan dan kelab dari Rusia dan Belarus akan dibuang dari NHL 22 dalam tempoh beberapa minggu mendatang.
A statement from EA SPORTS NHL: pic.twitter.com/2uX4h55ok4— EA SPORTS NHL (@EASPORTSNHL) March 2, 2022


Trailer Terbaru Forza Motorsport & Pengumuman Tarikh Pelancaran


Kingdom Hearts 3 dan Final Fantasy 7 Remake Diumumkan Terlalu Awal – Tetsuya Nomura

Umumkan salah, tak umumkan pun salah. Mo Salah dibuatnya. Eh?

Tetsuya Nomura, pengarah Kingdom Heart 3 dan Final Fantasy 7 Remake mengakui bahawa Square Enix telah mengumumkan kedua-dua game tersebut terlalu awal. Bagaimanapun, beliau melihat tindakan ini perlu bagi meredakan pertanyaan peminat serta mengelakkan leak dan khabar angin tersebar.

Bersembang dengan majalah Itali Multiplayer, Nomura-san berkata pasukannya sentiasa sukar menentukan waktu untuk mengumumkan Kingdom Hearts 3 kerana beberapa faktor seperti tekanan daripada peminat yang sentiasa dahagakan info tentang projek-projek mereka, ingin mengelak daripada maklumat ditiriskan serta risiko peminat mereka mempercayai khabar angin palsu.

Perkara sama dihadapi pasukan pembikinan Final Fantasy 7 Remake, ujar Nomura-san di dalam satu artikel bersama Kingdom Hearts Insider. “Ya, kitorang memang telah mengumumkannya terlalu awal, bagaimanapun di dalam industri sendiri, terdapat suara-suara yang mula mengatakan kitorang sedang membangunkan game tersebut. Jadi, kitorang bercadang untuk tidak merahsiakannya lagi dan mengumumkannya terus.”
Nasib baik pembikinan kedua-dua game ini tidak mengecewakan. Kingdom Hearts 3 sudah pun diumumkan tarikh pelancaran pada 29 Januari 2019 manakala Final Fantasy 7 Remake juga menunjukkan tanda-tanda projek ini berjalan lancar.

Nomura turut berkata, di dalam bulan-bulan mendatang, peminat-peminat Kingdom Hearts 3 akan dapat menikmati beberapa kejutan di dalam trailer-trailer yang akan mereka lancarkan. Ramai karakter-karakter lama akan kembali, dan akan dipertontonkan kelak. Beberapa karakter penting yang selama ini dirahsiakan akan membuat peminat gembira.
Betul ke bohong? Sama-sama kita nantikan. Kingdom Hearts 3 akan dilancarkan bagi platform PS4 dan Xbox One.


Paragon: Musim Kedatangan Games Bergenre MOBA!

Nampaknya Epic Games tidak mahu ketinggalan menarik peminat dalam genre MOBA yang semakin meningkat peminat dari hari ke hari!
Berikut adakah gameplay awal untuk Paragon.

Game MOBA ini bakal mempunyai third-person view dan mempunyai sistem menaik-taraf watak berkonsepkan kad. Setiap kad yang diperolehi akan membentuk tindanan kad dan bakal mempunyai strategi dan cara permainan yang tersendiri. Ini bermakna, setiap watak bakal mempunyai pelbagai cara dan taktik untuk menang di akhir pusingan.
Elemen-elemen MOBA seperti minions, towers dan core base dapat dilihat hadir dalam Paragon.
Paragon telah diumumkan sebagai PS4 dan PC eksklusif dan dijangka bakal dikeluarkan pada pertengahan tahun 2016.


Abigail Dari Final Fight Akan Sertai Roster Street Fighter V Pada 25 Julai Ini! Saiznya Memang Gergasi!

Mungkin ini adalah antara karakter dalam game fighting yang paling besar saiznya pernah kami saksikan!

Capcom telah mengesahkan bahawa Abigail dari Final Fight akan menjadi karakter seterusnya yang menyertai roster dalam Street Fighter V, bermula 25 Julai ini.
Abigail dalam video trailer yang telah dikeluarkan kelihatan sungguh berbeza daripada rupa asalnya. Ahli geng Mad Gear ini kelihatan seperti seorang gergasi apabila diletakkan bersebelahan dengan karakter-karakter SFV – semacam 2 kali ganda tinggi Ken!
Korang boleh saksikan video trailer Abigail di bawah:

Korang boleh melenyek karakter-karakter SFV menggunakan Abigail bermula 25 Julai ini, bersama-sama dengan pelancaran stage Metro City Bay Area.
JomBaca: Jom Belajar Main Street Fighter 5 – Razer | Infiltration Juara Dunia Dari Korea Ajar Asas SFV!


Menangi Tiket Ke Paris Untuk Kejohanan FIFA Continental Cup – Kelayakan Bermula Di Rumah Secara Online!

Sony telah mengumumkan satu peluang eksklusif istimewa untuk para pemain FIFA 19 yang bermain di PS4.

Pada 26 hingga 28 Oktober ini di Paris Games Week, Sony dan EA Sports akan mengadakan FIFA Continental Cup 2018. Apa yang paling menarik ialah pusingan kelayakan akan dibahagikan kepada beberapa rantau — yang mana ia akan boleh dimainkan sahaja dari rumah secara online!
Untuk rantau Asia, ia akan berlangsung dari 6 hingga 13 Oktober ini. Negara-negara yang terlibat dalam rantau Asia ini ialah Hong Kong, Korea, Taiwan, Singapura, Malaysia, Thailand, dan Indonesia.
Apa yang korang perlu buat untuk memasuki pusingan kelayakan ini ialah buka FIFA 19 korang di PS4, dan cari bahagian “Events”. Di situ, mereka akan terangkan apakah peraturan dan bagaimana untuk menyertai kejohanan ini.
Seorang pemenang pusingan kelayakan peringkat rantau Asia ini akan diterbangkan ke acara kemuncak Continental Cup yang akan berlangsung pada 26 hingga 28 Oktober ini di Paris, Perancis — bertanding dengan 31 lagi pemain terbaik FIFA 19 dari seluruh dunia.

Lebih menguntungkan, Continental Cup ini merupakan salah satu daripada FIFA 19 Global Series, sebuah kejohanan rasmi yang dianjurkan oleh EA Sports sendiri. Mata yang dikumpul dalam Continental Cup akan digunakan untuk mencerahkan lagi peluang untuk ke FIFA 19 Global Series Playoffs, seterusnya memenangi wang tunai dan menonton perlawanan akhir UEFA Champions League di Madrid, Sepanyol.
Jadi, jangan cerita banyak. Mulakan latihan korang dari sekarang dan siap sedia untuk sertai pusingan kelayakan peringkat Asia bermula 6 Oktober ini!


Controller PS5, DualSense Warna Hitam, Merah Akan Dilancarkan Di Malaysia Minggu Depan, Harga Diumumkan

Bulan lalu, Sony telah mendedahkan dua varian warna baharu controller PS5, DualSense — Midnight Black dan Cosmic Red.
Terkini, PlayStation Asia telah mengumumkan tarikh pelancaran dan harga untuk pasaran Malaysia.
Midnight Black adalah berharga RM349, manakala Cosmic Red pula berharga RM369. Kedua-dua warna baharu ini akan dilancarkan pada 10 Jun 2021.
Sebagai perbandingan, harga pasaran untuk Dualsense asal berwana putih itu adalah berharga RM349.


Rage 2: Nyalakan Api Kemarahan Korang Dalam DLC Baru Rise of Ghost

Jika Mad Max dan Doom dikacukkan, Rage 2 adalah anak kepada game-game tersebut. Petard kembali di dalam siri video game pasca bencana dengan DLC dipanggil Rise of Ghost.

Dari robot meka yang boleh dikawal, sandworm gergasi, pelbagai jenis kenderaan untuk merempuh dan menembak, serta faction baru!
Mode game baru juga akan diperkenalkan dan lebih banyak info akan tiba setiap minggu menambahkan lagi isi cerita, senjata dan abiliti baru termasuk kawasan baru untuk diterokai.
Tiada pengumuman tarikh muktamad untuk DLC ini namun Bethesda mengesahkan ia akan keluar lewat tahun 2019. Rage 2 sudah pun tiba sejak Mei 2019 di PS4, XB1 dan PC.


Saksikan 25 Minit Gameplay H1Z1 Di PS4 – Lebih Baik Daripada PUBG?

Kalau Xbox One ada PUBG, PS4 ada H1Z1!

Esok, 22 Mei, para pemain PlayStation 4 akan mendapat satu lagi game percuma bergenre battle royale. H1Z1 akan memasukan versi open beta untuk platform PS4.
Terbaru, channel Youtube PlayStation melalui segmen PlayStation Underground telah memuatnaik satu video terbaru, memaparkan 25 minit gameplay H1Z1 di PS4.
Nak tengok macam mana grafik, persekitaran map, senjata-senjata digunakan, bagaimana inventori berfungsi dan banyak lagi gameplay H1Z1, korang boleh layan video di bawah:


Patung Premium D.Va Dari Siri Overwatch Ini Pasti Akan Merobek Poket Kalau Korang Ingin Memilikinya!

Nerf this!
https://youtu.be/SZMo6kZxQDY
Blizzard telah mengumumkan bahawa patung premium D.Va kini boleh diperolehi secara online hanya pada harga USD450 (~RM1,900). Selain D.Va, peminat-peminat Overwatch juga boleh mendapatkan patung premium watak-watak lain seperti Tracer, Widowmaker, dan Reaper.
Diwarnakan menggunakan tangan, patung D.Va ini adalah setinggi 19″/48.26cm dan pastinya akan menarik perhatian apabila dipaparkan dalam koleksi nanti.
Berikut adalah perbandingan saiz bagi patung-patung premium yang telah dikeluarkan oleh Blizzard.

Patung premium ini dijadualkan siap sekitar akhir tahun ini dan pastinya akan menjadi item istimewa untuk dimiliki oleh peminat-peminat siri Overwatch.
Adakah korang bercadang untuk mendapatkan item premium ini? Kongsikan di ruangan komen.


Steven Gerrard Akan Kembali Gegarkan PES 2018, Saksikan Trailer Terbaru Legenda-Legenda Liverpool

Stevie G akan kembali menggegarkan gawang-gawang gol korang!

Bulan lalu, Konami telah melancarkan sebuah trailer yang memaparkan pelbagai legenda yang akan ditampilkan ke dalam mode myClub PES 2018. Pemain legenda Liverpool, pemain legenda Borussia Dortmund, David Beckham dan Diego Maradona adalah pemain yang diperlihatkan dalam trailer tersebut.
Terbaru, Konami telah mengeluarkan sebuah lagi trailer baru, yang mana kali ini ia memfokuskan khusus kepada legenda-legenda Liverpool yang terdapat dalam myClub. Semestinya yang menjadi perhatian dan penambahan baru adalah ikon dan hero The Reds, Steven Gerrard!
Dalam trailer terbaru ini, korang boleh saksikan gol-gol ikonik Gerrard dibikin semula dalam PES 2018, selain turut memperlihatkan aksi-aksi Ian Rush, Robbie Fowler dan Michael Owen. Konami turut mendedahkan bahawa ramai legenda yang akan dibawakan ke dalam game ini, antaranya John Barnes, Steve McManaman dan Kevin Keegan.

PES 2018 kini telah dilancarkan di PS4, PS3, Xbox 360, Xbox One dan PC.
JomBaca: Jom Saksikan Gelagat Usain Bolt Semasa Sesi Penggambaran Untuk Video PES 2018


WWE 2K18 Akan Dilancarkan Di Nintendo Switch, Kembali Ke Platform Nintendo Selepas 5 Tahun

Kini aksi-aksi gusti tidak akan berhenti, boleh diteruskan di gelanggang, di dalam kapal terbang, di mana-mana sahaja, kata Seth Rollins!

Diumumkan oleh akaun-akaun media sosial rasmi WWE, game akan datang WWE 2K18 akan dilancarkan di Nintendo Switch juga. Ini merupakan game gusti rasmi daripada WWE pertama di platform Nintendo sejak 5 tahun lalu, di mana kali terakhir WWE 13 dikeluarkan di Wii pada tahun 2012.
Berita ini telah diumumkan oleh Seth Rollins sendiri, dalam satu video yang dimuatnaik oleh WWE. Sebelum ini, Seth Rollins telah diumumkan sebagai muka hadapan untuk WWE 2K18.

.@WWEgames' #WWE2K18 is headed to @NintendoAmerica Switch! Hear what @WWERollins has to say. #ad https://t.co/yE8RlpQima pic.twitter.com/Hka7WS7iHd
— WWE (@WWE) July 10, 2017
Sama seperti di PS4 dan Xbox One, WWE 2K18 di Nintendo Switch juga akan dilancarkan pada 17 Oktober 2017.
JomBaca: Firmware Nintendo Switch Dilaporkan Mempunyai Kebolehan Sebagai Emulator NES


Mario Kart Live: Home Circuit – Kawal Kereta Dan Trek Dunia Sebenar Di Ruang Tamu Dengan Nintendo Switch

Nintendo sememangnya tidak ketandusan idea dalam memperlihatkan teknologi inovatif untuk Nintendo Switch. Kali ini, mereka mengumumkan sebuah set permainan baharu yang cukup menarik.
Digelar Mario Kart Live: Home Circuit, ia merupakan set permainan yang akan membenarkan pemain berlumba dengan kereta di dunia sebenar, dikawal dari Nintendo Switch. Lebih menarik, kita boleh mengubahsuai trek fizikal kita sendiri di ruang tamu, atau mana-mana kawasan yang sesuai untuk dimainkan.
Set permainan ini akan didatangkan sekali dengan alat-alat yang diperlukan untuk mencipta trek perlumbaan fizikal iaitu 4 unit pagar dan 2 unit papan tanda arah. Susun alat-alat ini untuk cipta trek fizikal sendiri untuk dimainkan oleh Kart (kereta) yang dikawal dari jauh di controller Switch.
Satu set Mario Kart Live: Home Circuit ini hanya didatangkan bersama sebuah unit Kart sahaja, sama ada yang dinaiki Mario atau Luigi. Game ini akan boleh dimainkan sehingga 4 orang pemain, yang mana setiap pemain memerlukan unit Switch dan Kart masing-masing.
Mario Kart Live: Home Circuit akan dilancarkan untuk Nintendo Switch pada 16 Oktober ini. Korang boleh layari laman rasmi Mario Kart Live: Home Circuit untuk dapatkan butiran lanjut.


Call of Duty: Black Ops 3: Bersedia Untuk DLC Yang Pertama!

Berikut adalah video previu bagi DLC pertama untuk CoD: Black Ops 3 yang diberi nama Awakening. Map Hijacked tapi kali ini berperang di langit!
JomBaca: Call of Duty: Black Ops 3: Boleh Beli or Boleh Blah!?

DLC Awakening akan memberikan pemain pengalaman single-player dalam Zombies: Der Eisendrachen. Untuk pengalaman multiplayer pula, pemain akan dihidangkan bersama 4 map baru iaitu:

Skyjacked
Rise
Splash
Gauntlet

DLC ini akan berada dipasaran pada 2hb Februari untuk PS4 manakala 2 Mac bagi PC dan Xbox One pada harga RM 65.00.
JomBaca: JomUnbox: Juggernog Edition CoD: Black Ops 3!


Studio Gaming Seluruh Malaysia Bergabung Menaja Hadiah Kemenangan Pusingan Kelayakan PES Untuk Sukan Asia

Bulat air kerana pembentung, bulat manusia kerana muafakat.

Seperti yang korang tahu, PES 2018 merupakan salah satu game yang akan dipertandingkan dalam Sukan Asia 2018 Jakarta-Palembang sebagai demonstrasi esport. Pusingan kelayakan bagi peringkat Malaysia bakal diadakan pada 26 Mei, Sabtu ini.
JomBaca: Pusingan Kelayakan Malaysia PES 2018 Untuk Sukan Asia 2018 Diumumkan! Ini Cara Untuk Korang Wakili Negara
Sama ada korang perasan ataupun tidak, satu-satunya ‘ganjaran’ untuk pemain menang dalam pusingan kelayakan itu nanti adalah slot untuk pergi ke pusingan kelayakan bagi peringkat Asia Tenggara pula, dan sekiranya cemerlang, pasangan co-op itu akan pergi terus ke Sukan Asia 2018.
Bagi menaikkan lagi semangat para pemain PES yang akan menyertai pusingan kelayakan peringkat Malaysia ini, komuniti PES di Malaysia telah melakukan sesuatu yang cukup membanggakan. Mengetepikan segala persaingan bisnes, studio-studio gaming di seluruh negara telah bergabung wang ringgit untuk menaja hadiah kemenangan untuk pusingan kelayakan tersebut.
Setelah dikumpulkan semuanya, hadiah kemenangan yang akan ditawarkan pada hari esok ialah:
Juara – RM900
Naib Juara – RM600
Tempat Ketiga – RM300
Tempat Keempat – RM200
Tempat ke-5 hingga ke-8 – RM50
Studio-studio gaming yang terlibat dalam menjayakan misi ini ialah:
1. Flash Point X
2. Gema Game
3. Roku
4. NeST
5. Chillax
6. Kuppystation
7. Antzgaming
8 1337Gaming
9. Gamerster
10. Alphagaming
11. ATG
12. PESLOX Design
13. Gamernatix
14. YC Games Station
15. Lexder
16. JomGaming
17. Console War (Penaja Utama)
18. Play Hard
19. Kitamen Shah Alam
20. Kitamen Kuala Terengganu
21. Shark Gamepire
22. Nagaming

Syabas kami ucapkan kepada komuniti ini! Semoga aktiviti-aktiviti seperti ini diteruskan serta semoga menjadi pemangkin kepada komuniti-komuniti gaming lain dalam menaikkan martabat industri gaming di negara ini.


Tonton Trailer Terbaru Need For Speed: Payback Yang Memfokuskan Kepada Kisah “Pengkhianatan Dan Balas Dendam”

Video game Need for Speed: Payback bukan sekadar menunjukkan kereta-kereta laju, ia lebih daripada itu. Trailer terbaru ini memaparkan gameplay dan jalan cerita berkisar tentang ‘pengkhianatan dan balas dendam’.
Dalam game itu, korang akan mengawal tiga karakter, Tyler, Mac dan Jess. Tiga karakter itu akan bergabung tenaga untuk membalas dendam terhadap The House, kartel yang memerintah dunia gelap Fortune Valley.
The House tidak hanya mengawal kesemua bisnes kasino di bandar itu. Malah, turut mengawal pihak polis dan penjenayah.

Karakter-karakter lain yang turut diperkenalkan dalam video ini ialah Rav, mekanik dalam pasukan tersebut. Marcus Weirand, seorang penjudi dan Lina Navarro, wakil The House untuk pertandingan perlumbaan jalanan.
Pemilik EA Access dan Origin Access yang berminat untuk mencuba game ini akan boleh dicuba tidak lama lagi melalui Play First Trial. Dijadualkan pada 2 November, ini akan memberikan masa bermain sebanyak 10 jam sebelum Need for Speed: Payback secara rasminya dikeluarkan pada 10 November.
Juga kepada yang mahu membeli Need for Speed: Payback Deluxe Edition akan dibenarkan mengakses kepada game tersebut tiga hari lebih awal iaitu pada 7 November. Edisi itu disertakan sekali dengan plat lesen khas, diskaun, bonus dan lima kenderaan dimasukkan dalam Platinum Car Pack.
Bagi yang mahu membelinya untuk versi PC boleh melihat spesifikasi minimum dan yang direkomen di sini. Need for Speed: Payback akan boleh didapati di PC, PS4, Xbox One dan PS4 Pro serta Xbox One X.


Mobius Final Fantasy Kini Boleh Di-Download Di Android Dan iOS

Sebuah lagi game dari siri Final Fantasy tibe ke mobile dan boleh didapatkan secara percuma!

Mobius Final Fantasy adalah game bergenre tactical-turn-based-RPG untuk iOS dan Android. Dalam game ini, korang akan bermain sebagai Wol di dunia Paramitia. Untuk mengaktifkan attack, korang perlu sentuh musuh korang di skrin telefon.
Semasa battle, korang perlu mengumpul Element yang perlu digunakan untuk mengaktifkan sesuatu Ability. Ability adalah versi summon monster di dalam game ini.

Square Enix turut menyatakan bahawa Mobius Final Fantasy mempunyai sistem ubahsuai yang lebih mendalam jika dibandingkan dengan game mobile yang lain.
Dapatkan Mobius Final Fantasy melalui Play Store untuk Android manakala App Store untuk iOS.
Baru-baru ini Square Enix kerap menghasilkan game untuk platform mobile seperti Cosmos Rings untuk Apple Watch, Samurai Rising, Final Fantasy Brave Exvius dan yang terbaru, Kamitsuri.


Video Analisis Netcode Ini Menunjukkan PUBG Mempunyai Masalah Yang Besar Berbanding Fortnite Dan H1Z1

Pernah terfikir kenapa PUBG kelihatan agak kurang sempurna sejak ia mencapai fasa terakhirnya? Atau kenapa ketidaksempurnaan itu sering muncul kembali pada masa tertentu semasa perlawanan sedang berlangsung? Video analisis dari Battle(Non)Sense mungkin menarik minat korang.

Battle(Non)Sense melihat kepada game yang mempunyai mode battle royale seperti PUBG, Fornite Battle Royale dan H1Z1 untuk melakukan perbandingan ke atas netcode mereka. Walaupun menjadi hangat di pasaran, PUBG gagal untuk menarik perhatian dengan prestasinya yang tidak konsisten.
Korang boleh tonton video di bawah untuk mengetahui bagaimana netcode Fortnite dan H1Z1 mempunyai prestasi yang lebih baik berbanding PUBG:

Jika PUBG mahu dianggap sebagai sebuah francais yang serius atau mahu menjadi sebuah game ‘esport’, PUBG Corp. perlu melakukan peningkatan yang signifikan terhadap netcode game mereka. Buat masa sekarang, PUBG kekal sebagai sebuah game yang tidak konsisten yang boleh merencatkan keseronokan.


Horizon Zero Dawn: Collector’s Edition, Digital Deluxe Edition dan Limited Edition – Mana Satu Pilihan Hati?

Guerilla Games telah pun mengumumkan edisi-edisi Horizon Zero Dawn untuk korang miliki!

Penulis tertarik untuk mengulas Collector’s Edition, almaklumlah, penulis sendiri adalah peminat dan pengumpul figurines dan Collector’s Edition yang tegar. Berikut adalah kandungan yang diumumkan oleh developer:
• 9” Statue by Gentle Giant – memperkenalkan Heroin bernama Aloy dengan ukiran yang sangat halus lagi mengagumkan.
• 48-Page Artbook by Dark Horse – mengandungi konsep-konsep art in-game Horizon Zero Dawn.
• Steelbook Case – bersertakan artwork ekslusif
• 4 Resource Packs – “the Carja Trader Pack, the Banuk Traveler Pack, the Nora Keeper Pack and the Nora Machine Trapper Pack” untuk DLC
• 2 Outfits – “the Carja Storm Ranger Outfit and the Banuk Trailblazer Outfit” untuk in-game DLC
• 2 Weapons – “the Carja Mighty Bow and the Banuk Culling Bow” untuk in-game DLC
Sedikit sebanyak bagi pandangan penulis;
1. 9” Statue by Gentle Giant adalah hasil kerja professional dan sangat perfect. Gentle Giant juga berpengalaman menghasilkan statue seperti 300: Rise of the Empire, DC Comics, Marvel, Star Wars dan lain-lain lagi.
2. 48-Page Artbook by Dark Horse atau dikenali sebagai Dark Horse Comics juga adalah syarikat yg pernah mengeluar statue collectibles seperti The Witcher 3 hasil kerjasama bersama CD Projekt Red.
Sebagai first impression penulis, Horizon Dawn Collector’s Edition adalah di kategorikan sebagai BOLEH BELI walaupun gamenya masih baru diumumkan. Harga yg diumumkan di website Gamestop ialah USD120 (~RM536)!
Selain itu, versi Digital Deluxe Edition dan Limited Edition turut diumumkan – masing-masing dengan variasi items yang disenaraikan di atas.

Jadi, korang rasa korang sambar ke tak? Selamat menabung!


Malaysia Cyber Games 2018 Tawarkan Hadiah Terkumpul RM300,000, Pendaftaran Untuk 8 Game Kini Dibuka!

Malaysia Cyber Games kini kembali untuk tahun 2018!

Tahun 2017 telahpun menjadi sebuah tahun yang cukup menyinar untuk industri esport, terutamanya dalam arena tempatan. Oleh itu, memang moleklah kita mulakan tahun baru ini dengan satu pertandingan yang gilang-gemilang!
Malaysia Cyber Games 2018 telah diumumkan, dan pihak pengajur telah mendedahkan bahawa sebanyak RM300,000 hadiah wang terkumpul menjadi rebutan para pemain esport negara. Ia akan berlangsung pada 13 dan 14 Januari 2018 di Dewan Tun Hussein Onn, PWTC, Kuala Lumpur.
8 game yang dipertandingkan – iaitu DotA 2, Counter Strike: Global Offensive, Mobile Legends: Bang Bang, Tekken 7, Street Fighter V, FIFA 18, Injustice 2, dan F1 2017 – kini telah dibuka untuk pendaftaran para peserta.
Sebuah lagi game, menurut laman web rasminya, masih lagi belum diumumkan – menjadikan 9 game bakal dipertandingkan di MCG pada tahun ini.
Korang boleh klik judul game yang korang ingin sertai di bawah untuk melakukan pendaftaran:

DotA 2
Counter Strike: Global Offensive
Mobile Legends: Bang Bang
Tekken 7
Street Fighter V
FIFA 18
Injustice 2
F1 2017

Jadi, apa korang tunggu lagi? Kalau 2017 bukan tahun korang, tahun inilah masanya untuk korang menyinar dan tunjukkan bakat gaming sebenar! Jom korang di sana!


Ubisoft Sedang Membikin Sebuah Game Rahsia!

Kerana tahun 2017 nanti tiada Assassin’s Creed baru, Ubisoft ada BANYAK masa untuk membikin title game misteri ini!

Menurut satu laporan dari VentureBeats, Ubisoft di dalam laporan kewangan mereka baru-baru ini menyatakan mereka memiliki 5 title game ber-budget besar yang dirancang dari sekarang hingga Mac 2017.
Antara 4 title yang sudah kita ketahui akan dilancarkan dalam masa terdekat adalah:
Tom Clancy’s Ghost Recon: Wildlands
Watch Dogs 2
South Park: The Fractured But Whole
For Honor.
Satu lagi game title masih belum diketahui!

Keempat-empat game baru tersebut belum diumumkan tarikh pelancaran masing-masing. Kemungkinan semuanya akan dilancarkan samada sebelum musim cuti di hujung tahun 2016 ataupun antara Februari – Mac 2017 nanti.
Pemerhati menjangkakan Ubisoft akan membuat pengumuman penting bagi game misteri yang kelima ini di pameran Electronic Entertainment Expo (E3) yang akan berlangsung Jun nanti.
Adakah ianya bakal menarik peminat kembali selepas kegagalan The Division? Mampukah game misteri ini mengembalikan kepercayaan peminat mereka? Sama-sama kita nantikan.


E3 2016: Observer – Game Cyberpunk Horror Bawak Korang Hack Minda Dan Memori!

Semalam di PC Gaming Show, Bloober Team mengumumkan game hacking horror mereka – Observer!

Diinspirasikan daripada karya-karya cyberpunk fiction, kesuraman binaan Soviet dan keseraman penculikan badan dan minda – game ini meletakkan korang sebagai seorang Observer, yang boleh meng-hack dan mencapai minda dan memori orang lain.
Khabarnya, korang akan berhadapan dengan twist kepada cerita ini apabila minda dan memori korang pula yang di-hack!
Ini adalah game pertama daripada Bloober Team, namun ianya kelihatan sungguh kemas dan artstyle yang sangat polished.


Angkara Penggodam, Story Mode Dalam GTA V Sekarang Diserang UFO Makhluk Asing

Kalau dalam bahagian online multiplayer, penggodam sememangnya bermaharajalela. Tapi dalam single-player story mode? Itu aneh.
Namun itulah yang berlaku kepada ramai pemain Grand Theft Auto V pada ketika ini. Story mode dalam GTA V kini telah diserang dengan bermacam bentuk objek aneh seperti kapal angkasa atau UFO yang terlalu besar.
Ramai yang telah berkongsikan pengalaman single-player mereka ini di Twitter dan Reddit. Ramai yang tidak tahu secara jelas apakah sebenarnya yang berlaku kepada game mereka, tetapi kebanyakannya merasakan yang ianya adalah kerja-kerja kotor para penggodam.
https://www.reddit.com/r/GTAV/comments/gm2fpm/what_is_happening_to_my_game_this_is_story_mode/?utm_source=share&utm_medium=web2x
Penggodam atau hanya glitch dalam game?
Pemberian percuma oleh Epic Games Store baru-baru ini boleh dikatakan menjadi punca?
Sumber: Comicbook


Gear Of War 4: Game Eksklusif Xbox Sudah Ada Tarikh Release!

Berita baik untuk pengguna konsol Xbox terutamanya kerana game hangat mereka iaitu Gears of War 4 sudah pun mempunyai tarikh release! (Hmm jeles betul!)

Gears of War 4 akan berada di konsol Xbox 360 dan juga Xbox One pada 11 Oktober 2016. Ini diumumkan sendiri oleh developer – The Coalition di laman web mereka semalam.

Gear of War 4 ini dikatakan membawa jalan cerita yang baru serta penampilan watak-watak yang juga baru termasuk JD Fenix – anak kepada karakter utama Gear of War terdahulu iaitu Marcus Fenix.
Dan yang lebih menarik lagi ialah Beta Multiplayer Gears of Wars 4 akan menemui peminat-peminat mereka pada 18 April ini bagi mereka yang bermain untuk Window PC dan juga Xbox One versi Gears of War: Ultimate Edition.

Bagi pemilik akaun Xbox Gold Live mereka boleh memainkan Beta tersebut pada 25 April 2016. Beta ini dikatakan akan berlanjutan sehingga 1 Mei 2016!
Jom kita usha sikit gambar yang dikatakan akan menjadi muka depan untuk kotak game Gears of War 4 ini.

ADIOS!


Red Dead Redemption 2: Info Terbaru Tentang Versi PC Telah Leaked!

Masih ada sinar harapan untuk para pemain di PC memainkan game akan datang daripada Rockstar ini.

Pada Oktober 2016 lalu, Rockstar telah secara rasminya mengumumkan Red Dead Redemption 2. Dan seperti yang kita sudah tahu, game ini hanya (setakat ini) akan dikeluarkan di PS4 dan Xbox One.
Sebaik sahaja mengetahui bahawa game akan datang Rockstar ini tidak diumumkan untuk versi PC, para pemain terus menaikkan petisyen untuk Rockstar mengeluarkan juga game ini di PC. Ramai yang beranggapan dan menyimpan harapan agar Rockstar melakukan perkara sama seperti apa yang telah dilakukannya di Grand Theft Auto V. GTA V pada mulanya dilancarkan di PS3 dan Xbox 360 pada 2013, di PS4 dan Xbox One pada 2014, dan akhirnya mengeluarkannya di PC pada 2015.
Terbaru, menurut laporan RDR2.com, kita telah mengetahui sedikit maklumat yang boleh dikatakan signifikan untuk kita katakan bahawa Red Dead Redemption 2 akan dikeluarkan di PC juga. Ia datang daripada maklumat yang telah leaked daripada syarikat Denuvo.
Denuvo merupakan sebuah syarikat yang menyediakan khidmat anti-cetak-rompak (anti-piracy services), eksklusif untuk platform PC. Dan baru-baru ini, syarikat tersebut telah mengalami sedikit masalah teknikal di pihak mereka, dan pengguna telah mendapat akses sepenuhnya kepada database syarikat ini. Apa yang dijumpai oleh para pengguna ini adalah Rockstar bakal menggunakan servis Denuvo pada masa terdekat.

Maklumat ini hanya mendedahkan bahawa Rockstar akan menggunakan servis tersebut, namun tidak diketahui di game manakah ia akan menggunakan servis tersebut. Pastinya, mengaitkan servis ini dengan Red Dead Redemption 2 bukanlah sesuatu yang tidak mustahil kerana ia satu-satunya game akan datang Rockstar yang sudah didedahkan kepada umum.
Apa-apa pun, kita nantikan sebarang pengumuman rasmi daripada Rockstar. Buat masa ini, Red Dead Redemption 2 hanya akan dilancarkan di PS4 dan Xbox One pada akhir tahun ini.


The Day Before Akan Tunjukkan Lagi Gameplay Bulan Ini, Beberapa Minggu Sebelum Dilancarkan

Walaupun The Day Before tersenarai sebagai game wishlist kedua yang paling ditunggu-tunggu di Steam, masih tidak banyak informasi yang didedahkan oleh pembangun.
Mula diumumkan pada Januari 2021, The Day Before merupakan game open world survival dengan elemen MMO. Pada bulan April tahun sama, pembangun mengeluarkan video gameplay berdurasi 10 minit.

Setelah lama menyepi, Fntastic berkata pihaknya akan dedahkan “video gameplay asli” pada bulan ini sebelum ia dilancarkan pada 1 Mac.
Fntastic membuat kenyataan menerusi Discord berkata setelah beberapa kali keputusan dan perbincangan dibuat dengan pasukannya. Pihaknya sudah mendapat persetujuan untuk berkongsi maklumat mengenai video gameplay asli itu.

Dijangka video gameplay asli itu akan memaparkan segala fungsi-fungsi dan elemen gameplay yang dimahukan oleh komuniti The Day Before.
Namun apa yang peliknya adalah tarikh pelancarannya iaitu 1 Mac. Itu sebulan lebih sebelum pelancaran, baru pembangun mahu dedahkan maklumat baharu? Adakah “video gameplay asli” ini akan berbeza sedikit dari gameplay trailer yang dikeluarkan pada tahun lepas? Sama-sama kita nantikan.


Multiplayer Call of Duty: Infinite Warfare Boleh Dimainkan Percuma Di PC Pada Hujung Minggu Ini

Multiplayer untuk Call of Duty: Infinite Warfare boleh anda mainkan secara percuma pada hujung minggu ini di Steam.

Para gamers di PC boleh menikmati Multiplayer game ini, namun tidak termasuk story campaign dan mode Zombies. Walau bagaimanapun, tiada had level atau level cap untuk sesi percuma Multiplayer ini – anda boleh naikkan level seperti dalam game penuh.
Kemudian, progress yang diperoleh semasa sesi percuma ini akan boleh anda bawa ke game penuh, sekiranya anda berhasrat untuk membelinya nanti.
Anda boleh muat turun sesi percuma ini sekarang dan boleh terus mainkannya sehingga 27 Februari 2017, 2 pagi. Saiz untuk fail ini adalah kira-kira 70 GB.

Sumber: Gamespot


IO Interactive Kini Bukan Lagi Dibawah Naungan Square Enix, Berjaya Mengekalkan Hakmilik Siri Hitman

Kini IO Interactive dikenali sebagai sebuah studio bebas.

IO Interactive kini telah mengumumkan bahawa telah berpisah dengan Square Enix dan kini telah menjadi sebuah studio bebas, disampaikan oleh Hakan Abrak selaku CEO syarikat tersebut. Apa yang lebih menarik, studio tersebut telah berjaya mengekalkan hak milik bagi siri Hitman yang cukup dikenali dalam dunia gaming.
Abrak turut menambah bahawa IO Interactive akan terus giat membawa pengalaman yang menarik kepada dunia gaming dan beralih kepada penjualan digital sepenuhnya.
IO Interactive sudah beroperasi selama 19 tahun dengan membawa pelbagai siri yang cukup digemari ramai seperti Mini Ninjas, Freedom Fighters, Kane & Lynch dan sudah tentu Hitman.
Kami di JomGaming berharap IO Interactive akan terus dapat mewarnai dunia gaming dengan keluaran-keluaran yang berkualiti.
Sumber: IO Interactive.


Saksikan Fungsi Touchscreen Nintendo Switch Dimainkan Buat Kali Pertama

Anda jangan tidak tahu, Nintendo Switch juga bakal menampilkan fungsi touchscreen!

Mungkin ramai yang tidak sedar bahawa konsol terbaru daripada Nintendo, Switch memiliki fungsi touchscreen kerana Nintendo belum pernah memperlihatkan fungsi ini kepada umum. Terbaru, kita telah dapat melihat fungsi touchscreen ini beraksi buat kali pertama.
Jom lihat fungsi touchscreen Nintendo Switch digunakan, dalam video demo Skylanders Imaginators di bawah (demo touchscreen bermula pada 6:35)

Semasa livestream Switch Presentation tempoh hari, mereka telah mengesahkan bahawa konsol/handheld ini bakal mempunyai fungsi touchscreen, namun tiada demo daripada mana-mana game untuk memperlihatkannya.
Anda boleh ketahui semua yang anda perlu tahu tentang Nintendo Switch di sini.
Lihat juga senarai 32 game yang bakal dikeluarkan di Nintendo Switch.


Crash Bandicoot N. Sane Trilogy Disahkan Ada 3 Platinum Trophy , Saksikan Demo Gameplay Baru!

Crash Bandicoot Trilogy baru juga mempunyai sokongan 4KTV untuk pengguna PS4 Pro.

Setelah setahun lepas diumumkan di PlayStation Experience, game yang berusia lebih 20 tahun ini masih lagi kekal di hati gamers.
Lagi tinggal sebulan sebelum game ini dikeluarkan, PlayStation Underground berkesempatan untuk mencuba demo gameplay untuk game ketiga dan terakhir dalam trilogi Crash Bandicoot, Crash Bandicoot: Warped.

Pengarah game daripada Vicarious Visions, Dan Tenguay menerangkan bagaimana mereka membikin remastered game ini sambil mengekalkan visual dan gameplay asli yang menjadi nostalgia untuk gamers yang berkesempatan untuk memainkan game ini dalam PS1.

Untuk membangunkan trilogi ini, Vicarious Visions mula membina dari data polygon 3D diperoleh daripada game asal dan mereka giat membina sehingga menjadi butir-butir terperinci seperti yang dinampakkan dalam versi remastered. Fuh, susah tu nak buat!
PlayStation juga memberi video gameplay khas Crash Bandicoot: Warped untuk level Tomb Wader di laman Twitter mereka!

The votes have been tallied — time to show off some remastered Crash Bandicoot: Warped! Get ready for Tomb Wader. pic.twitter.com/vlDDHf0eeN
— PlayStation (@PlayStation) May 26, 2017
Selain itu, bagi pemburu trophy, jangan risau Crash Bandicoot N. Sane Trilogy ada tiga platinum trophy menanti anda untuk disimpan dalam koleksi trophy!
Crash Bandicoot N. Sane Trilogy akan diterbitkan di PS4 pada 30 Jun 2017.
[su_box title=”JomBeli!” box_color=”#ff0000″]Unit review Crash Bandicoot N. Sane Trilogy disediakan oleh NaGaming dan korang juga boleh dapatkan daripada mereka!
[/su_box]


Tunggang Dinosaur Di PlayStation 4 Dalam Ark: Survival Evolved Minggu Hadapan!

Akhirnya, Ark: Survival Evolved yang mendapat penerimaan positif di Steam bakal tiba ke PlayStation 4.

Studio Wildcard telah mengumumkan Ark: Survival Evolved akan tiba ke platform PS4 dengan kesemua DLC termasuklah yang terkini iaitu DLC Scorched Earth. Koleksi ini akan disatukan sebagai Ark: Survivor’s Pack dan berharga pada USD54.99 (~RM245).
Selain itu, Ark: Survivor’s Pack turut mengandungi content eksklusif untuk pemain-pemain PS4 seperti set lengkap Manticore armor beserta skin untuk Bionic Giganotosaurus.

Sudah boleh didapati untuk Xbox One dan Steam, Ark: Survival Evolved menerima respon positif dari komuniti amnya.


The Last of Us Part II Disahkan Akan Didatangkan Bersama 2 Keping Disk Blu-Ray

Tahun lalu, Red Dead Redemption 2 menjadi game pertama dan satu-satunya di PS4 yang memberikan pemain dua keping disk apabila membelinya dalam bentuk fizikal.
Terbaru, game kedua yang mengikuti jejak langkah ini telah diketahui. The Last of Us Part II yang bakal dilancarkan pada tahun hadapan akan turut didatangkan bersama 2 keping disk blu-ray.

The Last of Us Part II is a two-disc game pic.twitter.com/InGoh7Mu2D
— Wario64 (@Wario64) September 24, 2019
Sama seperti Red Dead Redemption 2, The Last of Us Part II akan mempunyai dua disk, yang mana disk pertama diperlukan untuk meng-install game tersebut, manakala disk kedua pula akan menjadi seperti kunci untuk bermainnya.
Pembangun yang menyediakan dua disk secara fizikal adalah disebabkan data yang ingin dibawakan ke dalam sesebuah game itu sangat besar. Untuk The Last of Us Part II ini, pastinya kita bakal disajikan dengan grafik yang cukup memukau serta babak sinematik yang banyak, selain gameplay yang semestinya mendalam.
The Last of Us Part II akan dilancarkan secara eksklusif untuk PS4 pada 21 Februari 2020. Naughty Dog baru sahaja mengeluarkan trailer terbaru yang mendedahkan tarikh pelancaran ini.


Star Ocean 5 : Character Introduction Trailer Baru Untuk Hero SO5, Fidel Camuze!

Square Enix dan tri-Ace baru sahaja mengeluarkan character introduction trailer untuk hero bagi Star Ocean 5, Fidel Camuze! Jom tonton!

Fidel berumur 23 tahun dan merupakan seorang swordsman. (paling tua dalam sejarah hero Star Ocean series). Bapanya adalah founder bagi sekolah fencing paling famous dan hebat di Kingdom of Resulia, dan di sinilah mereka belajar teknik pedang Camuze. Dalam era yang dikenali sebagai “The Dark 7 Years“, Fidel memainkan peranan penting dalam mempertahankan keamanan bandar Sthal.
Square Enix & tri-Ace akan mula mengeluarkan lebih banyak lagi character trailer dan kami pastinya akan membawakan info ini kepada anda!

Star Ocean 5 : Integrity & Faithlessness bakal dilancarkan di Jepun pada 31 Mac 2016 untuk PS4 dan PS3, dan di NA/EU/Asia pada tarikh yang bakal diumumkan kemudian pada tahun ini.


FIFA 22 Akan Membenarkan Pemain Tutup ‘Celebration’ Pihak Lawan

Setelah berkongsikan apakah pembaharuan yang bakal disajikan dalam Pro Clubs dan Career Mode untuk FIFA 22, EA Sports telah mendedahkan pula ciri-ciri yang akan ditambah ke dalam Ultimate Team (FUT).
Dalam trailer yang korang boleh tontonnya di bawah, mereka memperlihatkan beberapa pembaharuan untuk Division Rivals, FUT Champions, Customisation, Co-Op Public Matchmaking serta FUT Heroes.

Dalam laman web rasminya, yang membincangkan lebih lanjut tentang pembaharuan tersebut, ada satu ciri baharu ini yang benar-benar menarik perhatian penulis.
EA Sports akan memperkenalkan Celebration Camera Settings dalam FIFA 22: iaitu satu setting di mana pemain boleh ‘menutup’ untuk melihat celebration yang dilakukan oleh pihak lawan apabila mereka menjaringkan gol.
Secara default, setting ini akan meletakkan ‘Opponent Celebrations’, iaitu sama seperti sebelum-sebelum ini di mana kita akan dipaksa untuk menonton celebration pemain lawan ketika bermain online. Kini pemain diberi pilihan untuk menukar setting ini — apabila pemain lawan menjaringkan gol, kamera akan terus menukarnya kepada pemain kita sendiri, memperlihatkan reaksi, wajah, dan gerak tubuh pemain kita apabila bolos.
Jangan risau, setting ini bukan untuk FUT sahaja, malah akan terpakai dalam semua mode apabila setting itu telah diubah.
Tentunya, pengenalan setting baharu ini adalah untuk membendung celebration yang terlalu toksik. Ia juga sesuai kepada mereka yang cepat koyak ketika bermain online.

FIFA 22 akan dilancarkan pada 1 Oktober untuk PC (Origin, Steam), PS4, PS5, Xbox One, Xbox Series dan Stadia.


Overwatch: Blizzard Dedahkan Perancangan 2017, Lebih Banyak Heroes, Map, Game Mode

Hero, map, game mode, dan custom game server browser – semuanya dalam perancangan tahun 2017 untuk Overwatch.

Sejak Overwatch dilancarkan sepenuhnya pada bulan Mei 2016, Blizzard telah menambahkan 2 Hero baru, satu map baru, dan pelbagai game mode. Dan nampaknya, untuk tahun 2017, Blizzard akan turut sibuk dalam membawakan pelbagai pembaharuan kepada game shooter ini.
Terbaru, dalam sebuah video developer update yang dikeluarkan, pengarah game, Jeff Kaplan telah mendedahkan beberapa perancangan mereka untuk tahun hadapan.
Mengulas mengenai Hero terbaru akan datang, Kaplan berkata, “kami cenderung untuk mengusahakan lebih banyak content daripada apa yang kami lancarkan kerana kami melakukan prototaip dan kadang-kala ia gagal, atau kami tidak sukakannya, atau kami kembali ke drawing board.”
Dengan proses yang panjang itu, beliau ada memberikan sedikit gambaran bahawa satu Hero yang beliau rasa “sangat berpotensi”. Walaupun beliau tidak memberitahu siapakah Hero tersebut atau bagaimana gameplay-nya, beliau ada menyatakan bahawa prototaip Hero itu sudah siap dan ia akan memasuki bahagian kesenian – bermakna mereka telah yakin dengan Hero terbaru ini untuk ditampilkan.

Sebelum ini, Blizzard ada mendedahkan bahawa map yang dipanggil Oasis akan dikeluarkan pada awal 2017. Mengulas mengenai perkara ini pula, Kaplan mengatakan bahawa map baru ini masih berada dalam jadual yang ditetapkan. Mengulas lanjut, beliau turut menyebutkan tentang beberapa map, yang sama seperti Hero, berada di pelbagai fasa pembangunan.
Di samping itu, Kaplan turut mendedahkan tentang sebuah server browser khas untuk custom game akan ditampilkan juga pada awal tahun 2017. Fungsi ini akan membenarkan pemain untuk mencipta custom games dan senaraikannya kepada umum supaya sesiapa sahaja boleh menyertainya. “Ia merupakan fungsi yang sangat diminta oleh pemain,” kata Kaplan.
Selain itu, Kaplan turut mengulas tentang custom communication options, penambahbaikan kepada spectator mode, serta perubahan kepada Sombra. Anda boleh tonton video developer update ini di bawah:

Semalam, Blizzard telah melancarkan isu terbaru untuk siri webcomic Overwatch, yang telah mendedahkan seorang watak LGBT, iaitu pasangan kepada Tracer.
Sekiranya anda terlepas, Overwatch telah menerima anugerah Game of The Year di The Game Awards baru-baru ini.


Nintendo Switch Lancarkan Stylus Rasmi – Lebih Mudah Gunakan Touchscreen

Nintendo sebenarnya telah mengumumkan stylus rasmi untuk Nintendo Switch pada Oktober lalu. Terbaru, mereka telahpun melancarkan stylus ini.
Walau bagaimanapun, stylus ini hanya baru dilancarkan untuk gudang online pasaran UK. Harap mereka akan bawakan aksesori terbaru ini ke pasaran Malaysia secepat mungkin.
Apa yang menarik tentang stylus ini ialah harga yang ditawarkan adalah berpatutan jika dibandingkan dengan aksesori-aksesori rasmi lain yang melambung mahal. Di gudang online Nintendo UK, ia hanya berharga £6.99 atau kira-kira RM37.
Secara peribadi, penulis merasakan touchscreen di Switch terasa seperti kurang responsif. Maka, melalui kehadiran stylus ini pastinya akan lebih memudahkan penggunaan touchscreen di handheld ini.
Malah dalam trailer di bawah, kita dapat lihat bagaimana stylus ini sangat berguna untuk game seperti Dr. Kawashima’s Brain Training — sebuah game menguji minda dengan beberapa persoalan matematik yang memerlukan pemain menuliskan jawapannya seperti menggunakan pen di atas kertas.


Netflix Umum Game Adaptasi Dari Filem Kate, Hadir Ke Steam Bulan Depan

Penglibatan Netflix dalam industri gaming semakin menampakkan langkahnya apabila mengumumkan sebuah game yang akan hadir ke Steam.
Kate: Collateral Damage diumumkan, sebuah game bergenre seperti rogue, diadaptasi dari filem Kate yang baru sahaja ditayangkan di platform penstriman itu.
Dibangunkan oleh Ludic Studios, Kate: Collateral Damage akan hadir ke Steam pada 22 Oktober ini.
Korang boleh masukkannya ke dalam wishlist sekarang di Steam.

The clock is ticking, you have 24 hours and ONLY revenge on your mind. 🔥 KATE: COLLATERAL DAMAGE is coming to Steam on October 22nd. pic.twitter.com/8HHGqty3GS— Netflix Geeked (@NetflixGeeked) September 24, 2021

Bulan lalu, Netflix mula menawarkan kandungan gaming untuk pengguna Android di Poland, iaitu dua game mobile Stranger Things.


Segala Yang Diumumkan Di PlayStation State of Play – Resident Evil 3 Remake, Ghost of Tsushima Dan Banyak Lagi

Malam tadi, Sony PlayStation telah mengadakan livestream State of Play yang terakhir untuk tahun ini. Berlangsung selama kira-kira 20 minit, ia mengumumkan beberapa berita baru dan memperlihatkan beberapa gameplay terbaru.
Antara pengumuman terbesar ialah walaupun The Game Awards 2019 menafikan tentang kehadiran Resident Evil 3 remake, rupa-rupanya game ini dirancang untuk diumumkan di State of Play malam tadi. Resident Evil 3 remake akan dilancarkan ke PS4 pada 3 April 2020, bersama-sama dengan Project Resistance, sebuah game survival online yang datang bersama mode campaign-nya yang tersendiri.

Kemudian, game eksklusif PlayStation yang lama mendiamkan diri, Ghost of Tsushima akhirnya berkongsikan info baru. Sucker Punch hanya memperlihatkan video acah tidak sampai seminit, hanya untuk mengumumkan bahawa trailer gameplay yang lebih panjang akan diidedahkan semasa The Game Awards 2019.

The Game Awards 2019 akan berlangsung pada 13 Disember 2019, 9.30 pagi (waktu Malaysia). Kita boleh saksikannya di saluran Youtube dan Twitch rasmi acara ini.

Tidak ketinggalan, bersempena dengan ulang tahun ke-25 PlayStation, ‘Bapa PlayStation’, Ken Kutaragi teleh tampil dengan satu ucapan istimewa, memberikan penghargaan kepada para peminat.

Korang boleh sambung tonton semua trailer yang diperlihatkan dalam State of Play malam tadi di bawah.


Nintendo 3DS: Menggunakan OS Windows 95!

Shutterbug20001 adalah seorang gamer dan suka menguji console milik beliau. Setelah puas menguji sistem Nintendo 3DS, beliau telah berjaya memasukkan Windows 95 kedalamnya!

Ramai yang tertanya-tanya bagaimana untuk mencapai hasil begini dan Shutterbug20001 masih merahsiakan tekniknya buat masa ini. Dapat dilihat bahawa sistem operasi Windows 95 berjaya berjalan dengan lancar dengan specifikasi 3DS iaitu 268 MHz processor (dan 256 MB RAM)
Pembaca boleh mendapatkan maklumat lanjut di forum gbatemp.net.


Suka Duka Beta: For Honor – Bukan Sekadar Hack-and-Slash Biasa

JomGaming telah mencuba game pertarungan jarak dekat terbaru daripada Ubisoft, For Honor buat kali pertama. Jom baca pandangan penulis mengenai versi beta ini.

Bukan Hack-and-Slash Biasa
Sekiranya anda menjangkakan bahawa For Honor merupakan salah sebuah game hack-and-slash yang biasa terdapat di luar sana, anda semestinya silap. Mungkin sekali pandang apabila kita melibas askar-askar AI dalam game mode 4v4 (minions), kita akan dapat lihat seperti sebuah game hack-and-slash yang tipikal. Namun, apabila pemain bertemu dengan pemain lain, seterusnya memulakan pertempuran 1v1, ia akan menjadi sebuah game yang lain.
Apa yang membuatkan ia berbeza dengan game-game perlawanan pedang lain adalah ia bukan sekadar memiliki butang heavy attack, light attack dan menahan (block) sahaja. Setiap heavy attack, light attack dan block itu memiliki tiga arah yang perlu dipilih dan diputuskan dalam jangka kurang daripada satu saat apabila sedang bertarung.

Apa yang membuatkan penulis begitu seronok memainkan game ini adalah, ia mungkin adalah game perlawanan pedang paling unik dan realistik pernah penulis mainkan. Setiap pukulan dan blocking yang dilakukan haruslah disusuli dengan tiga arah tersebut, membuatkan setiap pertarungan 1v1 itu akan sentiasa menjadi lain daripada pertarungan sebelumnya.
Jika diulas dengan lebih lanjut, For Honor mempunyai mekanik pertarungan yang agak kompleks. Heavy attack, light attack, blocking, break the block, dodge, dan ditambah dengan serangan istimewa menggunakan d-pad membuatkan pertarungan game ini adalah sangat mendalam. Sehinggakan, terdapat beberapa rakan penulis yang mencuba versi beta ini juga, tidak mahu memainkannya lagi kerana mereka mengatakan butang-butang yang perlu ditekan adalah terlalu banyak dan sukar.
Komunikasi Adalah Penting

Versi beta ini menampilkan 3 game mode, iaitu 1v1, 2v2 dan 4v4. Apabila memainkan 1v1 atau 2v2, ia lebih kepada skill individu itu sendiri bagi menentukan kemenangan perlawanan tersebut. Namun, apabila bermain 4v4, komunikasi dan kerjasama adalah sangat penting.
Bermain 4v4 membuatkan penulis merasakan, ini adalah game perang zaman pertengahan yang penulis nanti-nantikan selama ini. Umpama peperangan sebenar, strategi untuk menumpaskan pihak musuh perlu disusun dengan rapi. Permainan akan terasa lebih seronok dan seterusnya membuatkan kemenangan itu dapat dicapai apabila para pemain sepasukan bersatu, berkomunikasi serta bekerjasama dalam usaha untuk menumbangkan musuh.
Apabila rakan sepasukan membantu dalam situasi 2v1 melawan musuh, pastinya mereka dapat ditumpaskan dengan lebih mudah. Dan semestinya sebaliknya, jika mendapat rakan sepasukan yang tidak mahu bekerjasama, situasi 1v2 menentang musuh pastinya menyukarkan lagi keadaan.
Satu Perlawanan Terlalu Singkat

Tiada banyak yang boleh diulas untuk game mode 2v2 dan 1v1 kerana ia merupakan game yang hanya berlawan bersemuka sesama pemain sahaja dan tiada objektif yang perlu dimainkan. Walau bagaimanapun, sebagai sebuah game mode yang memiliki objektif dan bermain secara 4v4, game mode Dominion secara peribadi bagi penulis perlu ditingkatkan jangka masa satu perlawanan itu.
Dominion secara ringkas seperti game mode Domination yang sering terdapat dalam game-game shooter yang lain. Memiliki tiga objektif/flag yang perlu ditawan dan apabila sesebuah pasukan menguasai majoriti objektif, mata pasukan akan bertambah. Untuk game mode Dominion dalam For Honor ini, jumlah 1000 adalah mata yang perlu dicapai untuk memenangi sesebuah perlawanan itu.
Bagi penulis, bagi mendapatkan kepuasan bertarung dalam suasana peperangan itu, sekurang-kurangnya mata yang perlu dicapai untuk memenangi sesebuah perlawanan itu harus ditingkatkan kepada 2000. Ini bagi membuatkan sesebuah perlawanan itu dapat dimainkan dengan tidak terlalu singkat serta kepuasan bermain dalam sesebuah perlawanan itu dapat dirasai.
Pelbagai Lagi Boleh Diperbaiki

Adat bermain versi beta, pasti banyak fungsi-fungsi yang belum lagi dibangunkan dengan baik. Server masih lagi tidak stabil, dengan kerap kali berlaku disconnection daripada server. Frame drop juga dapat dirasai sesekali, lebih-lebih lagi apabila pertarungan sedang rancak berlaku antara 3 hingga 4 pemain dalam satu-satu masa.
Namun, jika hendak dibandingkan dengan sebuah lagi game Ubisoft, For Honor memiliki pengalaman versi beta yang jauh lebih baik berbanding versi beta Rainbow Six Siege. Untuk squad-up bersama rakan-rakan sentiasa lancar dalam beta For Honor ini dan jarang sekali berlaku kesukaran untuk bermain bersama rakan.

Apa-apa pun, tidak banyak yang mampu kami ulas dalam versi beta ini. Nantikan review penuh For Honor daripada JomGaming apabila ia akan dilancarkan sepenuhnya pada 14 Februari kelak. For Honor – Boleh Beli or Boleh Blah!?


Ninja Dilaporkan Dibayar RM4 Juta Untuk Mempromosikan Apex Legends

Tajaan bukanlah sesuatu yang baru kepada mereka yang menjana pendapatan secara sepenuh masa di Youtube atau Twitch. Tetapi, Tyler “Ninja” Blevins telah membawanya ke satu tahap yang jauh lebih tinggi.

Menurut laporan Reuters, yang memetik daripada satu sumber yang dirahsiakan, Ninja telah dibayar sebanyak USD1 juta (RM4.09 juta) oleh EA untuk mempromosikan Apex Legends dengan melakukan livestream dan mengeluarkan tweet semasa pelancaran game tersebut pada 5 Februari lalu.
Tweet pertama Ninja tentang Apex Legends ialah seperti di bawah:
https://twitter.com/Ninja/status/1092803587519012864
Dalam livestream pertamanya untuk Apex Legends, Ninja dengan jelasnya menggunakan hashtag #ApexPartner untuk memberitahu bahawa livestream tersebut merupakan satu tajaan. Dan ia bertambah jelas dalam livestream yang seterusnya apabila beliau mengatakan “Apex Legends hari ini. Ini bukan iklan lagi… Game ini memang menyeronokkan!”
Ninja kemudian sambung untuk livestream dan tweet tentang Apex Legends sehingga 19 Februari, sebelum bercuti pada hujung minggu. Selepas itu, Ninja mula livestream Fortnite semula.
Apex Legends kini boleh dimainkan secara percuma di PC, PS4 dan Xbox One.


JomRakam! Ep. 1: Chipmunk versus Zombies!

Salam semua gamers! Untuk JomRakam! episode pertama minggu ini, kitorang ada kejadian pilot helikopter yang fail, seorang assassin yang gile bernasib baik, pengalaman kelakar ‘chipmunk’ berhadapan zombies, dan montaj aksi multiplayer The Last of Us! Jom layan!
Berikut adalah 5 video terbaik pilihan JomRakam! minggu ini:
GTAV Duo – blooberryberry & cLoVer_miza Yang Mencuit Hati.

Gadis-gadis gamer blooberryberry dan cLoVer_miza adalah ahli-ahli professional dalam Grand Theft Auto V! Errr, ye ke nih? Entah macamana diorang boleh dapat lesen helikopter nih!? LOL

So, diorang cuba sekali lagi! Nampaknya helikopter itu ada simpan dendam yang membara terhadap diorang nih, teeheheheee!
Super Jump dari ZoziVora Yang Gagal Tapi Awesome!

Bila nak lompat dari bangunan tinggi dalam Assassin’s Creed Syndicate, tengok dulu tau! ZoziVora mengaku dia hampir mendapat serangan jantung, tapi masih bernasib baik. Lepak dulu dalam haystack kasi reda degupan jantung!
Apabila Chipmunk Memburu Zombies!

Bro dontWoryimNoob menjelaskan yang dia takut main game Dying Light di tengah malam. So dia main cepat-cepat waktu siang! Videonya bagai seorang ‘chipmunk’ berlawan dengan puak zombie ni gile kelakar!
The Last of Us Montage dari Nurman96

Akhirnya, marilah kita tonton satu video montaj handal dan rancak Nurman96 mengatasi pihak lawan dalam multiplayer The Last of Us Remastered. Stylo lah headshots all the way!
Itu aje video untuk episod kali ini, jangan risau kalau video korang takde minggu ini, akan kami compilekan dalam episod minggu depan! Sementara tuh, teruskan menghantar video korang geng!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memamparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


Pengeluaran PlayStation 3 Sudah Berakhir Secara Rasminya Di Jepun

PS3 sudah tiada lagi dipasarkan di Jepun bermula pada hari ini. Hanya tinggal kenangan di hati.

PlayStation 3 disahkan tiada lagi apabila laman rasmi sesawang PlayStation Jepun meletakkan notis “diberhentikan” untuk penghantaran model PS3 standard 500 GB iaitu merupakan hanya satu-satunya model PS3 yang berada di Jepun. Notis berhenti untuk penghantaran PS3 bermakna tiada lagi unit PS3 baru untuk dipasarkan.
PlayStation 3 mula dilancarkan pada November 2006 untuk pasaran Jepun dan Amerika Utara serta dilancarkan untuk pasaran seluruh dunia pada Mac 2007. Sony memberi kenyataan bahawa PS3 akan bertahan selama 10 tahun dan nampaknya Sony betul dengan kata mereka.
Terdapat beberapa versi model PS3 dipasarkan iaitu model asli dilancarkan pada 2006, model Slim dilancarkan pada 2009 dan terakhir, model Super Slim dilancarkan pada 2012. Setiap model berbeza dari segi bentuk, sistem pretasi keseluruhan dan pertukaran logo PS3.
Dari kiri: model Super Slim, model Slim dan model Original PS3.
PlayStation 3 merupakan konsol pertama yang menggunakan disk blu-ray sebagai medium storan utama dan sejak itu, Sony mengeluarkan pelbagai pilihan video games seperti siri Uncharted, Metal Gear Solid 4: Guns of Patriots, Devil May Cry 4, siri InFamous dan banyak lagi. Setakat pada Mac 2012, sebanyak 595 juta game dijual untuk konsol PS3.
Inilah antara game dimasukkan dalam senarai PlayStation’s Greatest Hits
Setakat ini, Sony sudah menjual lebih daripada 80 juta unit konsol PlayStation 3 di seluruh dunia.
Pengakhiran pengeluaran PS3 di Jepun menandakan ia bakal diikuti oleh rantau-rantau lain. Rantau mana dan bilakah ia akan mengikut jejak pasaran Jepun ini, hanya masa akan menjawabnya.


Trailer Baharu Sifu Paparkan Bagaimana Karakter Jadi Semakin Tua, Ditunda Ke 2022

Dalam acara State of Play oleh PlayStation yang berlangsung awal pagi tadi, Sloclap telah memperlihatkan sebuah trailer baharu untuk game kung-fu akan datang, Sifu.
Berjudul ‘Fight Club’, trailer ini memaparkan bagaimana setiap kali pemain gagal dalam satu-satu pertarungan, mereka akan kembali ke babak itu, tapi dalam usianya yang semakin bertambah.

Dalam perkongsian di PlayStation Blog, Pengurus Komuniti, Felix Garczynski menyatakan sama seperti mahaguru-mahaguru dalam filem-filem kung-fu, semakin meningkat umur, semakin handal karakter itu akan bertempur. Namun harus diingat, pemain tidak hidup selamanya, bermakna, sampai satu tahap usia, pemain akan menjadi terlalu tua dan perlu memulakan semula perjalanan itu dari awal.
Jalan cerita yang akan dibawakan adalah sebuah geng yang kejam telah membunuh semua ahli keluarga protagonisnya, dan sebagai seorang anak muda yang mempelajari seni beladiri kung-fu, dia sedang dalam misi untuk mencari dalang dan membalas dendam.
Lima orang pembunuh upahan adalah individu yang dicari. Setiap pembunuh upahan ini merupakan lima bos utama dalam game ini kelak, yang setiap seorang daripadanya mewakili lima elemen dalam Kung Fu iaitu kayu, api, air, besi, dan bumi.
Untuk bertemu dan bertarung dengan kelima-lima bos ini, pemain perlu berhadapan dengan konco-konco bawahannya terlebih dulu, dalam masa sama dijadikan sebagai latihan untuk memperbaiki pertempuran.
Walaupun trailer setakat ini menampakkan kebanyakannya pertarungan tangan kosong, Sifu sebenarnya nanti akan menampilkan lebih banyak senjata yang akan digunakan berdasarkan persekitaran sekeliling.
Mereka turut mengumumkan bahawa pelancaran asal yang patutnya dijadualkan pada akhir tahun 2021, kini telah ditunda ke awal tahun 2022. Namun mereka belum dedahkan bilakah tarikh tepat pelancarannya.
Sifu akan dilancarkan untuk PS5, PS4, dan PC (Epic Games Store).


Guitar Hero Live: Jamming Dengan System Of A Down Dan Judas Priest

Guitar Hero Live keluarkan lagi koleksi lagu untuk korang jamming!

Terdapat 2 koleksi telah dikeluarkan kali ini, iaitu:
Lords of Metal

System of a Down – Toxicity
Judas Priest – Painkiller
Bullet For My Valentine – Tears Don’t Fall

Pop Punk Perfection

Sum 41 – Fatlip
Four Year Strong – Just Drive
Tonight Alive – Lonely Girl

Dijangka lebih banyak lagi koleksi lagu bakal dikeluarkan kelak dari band seperti Weezer dan Grizfolk.
Guitar Hero Live sudah berada dipasaran dan boleh didapati untuk PS3, PS4, Xbox 360, Xbox One, Apple TV, iPhone, iPad dan juga iPod touch.


Fortnite Mengacah Kandungan Crossover Dengan Avengers: Endgame: “Whatever It Takes”

Tahun lalu, melalui penayangan filem Avengers: Infinity War, kita mendapat satu game mode khas untuk Thanos dalam Fortnite. Terbaru, untuk filem Avengers: Endgame pula, Epic Games telah mengacah satu lagi kandungan baru berkaitan filem terbaru Marvel Cinematic Universe ini.
Dalam satu tweet yang dikeluarkan, mereka telah mengacah sekeping gambar yang memaparkan karakter Fortnite yang memegang perisai Captain America — dengan kapsyen “Whatever it takes”.
Setakat ini, mereka masih belum mendedahkan apakah kandungan crossover yang bakal ditampilkan — sama ada skin kosmetik rasmi karakter-karakter Marvel, atau sebuah mode istimewa atau ada kejutan lain yang akan dibawakan.
Namun, apa yang pasti, kandungan tersebut akan dilancarkan serentak dengan penayangan di seluruh dunia filem Avengers: Endgame pada 25 April ini.
https://twitter.com/FortniteGame/status/1120326459220987904
Fortnite Battle Royale boleh dimainkan secara percuma di PC, PS4, Xbox One, Switch, iOS dan Android.


Pokémon GO: Game Berteknologikan Augmented Reality Bakal Tiba Bulan Hadapan!

Siri terbaru Pokémon yang direka khas untuk telefon pintar bakal tidak lama lagi.

Pokémon GO bakal boleh didapati di App Store dan Google Play secara percuma. Aplikasi ini cuba membawa pengalaman dari game Pokémon ke dunia realiti dengan bantuan teknologi augmented reality. Sesetengah item in-game dan opsyen bakal dikenakan bayaran melalui pembelian in-app. Disamping itu, Pokémon GO bakal mengeluarkan barangan merchandise seperti gelang atau rantai.

Percubaan bagi Pokémon GO telah dijalankan dibeberapa buah negara seperti Amerika, Japan, Australia, dan New Zealand. Menurut Niantic Labs, mereka sedang giat menyiapkan Pokémon GO untuk diterbitkan kelak.


Studio Dari Malaysia, Passion Republic Turut Terlibat Dalam Pembangunan Ghost of Tsushima

Studio yang berpangkalan di Puchong, Selangor, Passion Republic telah mengumumkan yang mereka juga merupakan antara studio yang terlibat bersama-sama dengan Sucker Punch Productions untuk membangunkan Ghost of Tsushima.
Di laman web rasmi Passion Republic, belum dikemaskini lagi dengan butiran lanjut apakah sumbangan mereka untuk Ghost of Tsushima, namun daripada post Facebook, mereka telah menyenaraikan individu-individu yang terlibat. Mereka nampaknya banyak terlibat sebagai artis untuk mencipta karakter-karakter dalam game ini.

Passion Republic sememangnya sebuah studio tempatan yang terlibat dalam banyak game AAA seperti League of Legends, Dark Souls 3, Mortal Kombat 11 dan banyak lagi.
Baru-baru ini, Passion Republic, bersama-sama dengan satu lagi studio tempatan iaitu Lemon Sky Studios, turut terlibat dalam pembangunan The Last of Us Part II. Untuk game yang diketuai oleh Naughty Dog ini, Passion Republic menyumbang dalam seni konsep, rekaan grafik, papan cerita untuk iklan, persekitaran yang boleh dimainkan, pemodelan prop dan pelekat lubang peluru.

Penglibatan dua studio dari Malaysia ini turut mendapat perhatian penganalisis industri, Daniel Ahmad yang menyebutkan sumbangan Passion Republic dan Lemon Sky dalam pembangunan game-game AAA melalui satu bebenang di Twitter.

Just noticed that Passion Republic, a game development studio in Malaysia, contributed to the development of Ghost of Tsushima. The team has previously worked on titles such as The Last of Us Part II, Gears 5, Spider-Man and League of Legends. pic.twitter.com/TR4qI98jF1— Daniel Ahmad (@ZhugeEX) July 21, 2020

Passion Republic kini sedang membangunkan sebuah game indi yang berjudul GigaBash.


Fallout 4: 7 Fakta Yang Mungkin Korang Tak Tahu!

Fallout 4, siri terbaru dalam francais Fallout ini yang pastinya dinanti-nantikan ramai kipas-susah-mati akan keluar pada bulan hadapan. Kali ini JomGaming memaparkan 7 fakta tentang Fallout 4 yang mungkin korang tak tahu.
1. Skrip yang lebih banyak dari banyak dari gabungan Fallout 3 dan Skyrim.

Menurut Bethesda, Fallout 4 mengandungi 111,000 baris ayat yang melibatkan watak-watak utama dan watak-watak sampingan. Dari jumlah tersebut, hanya 13,000 melibatkan watak-watak utama!
Nampaknya Bethesda ingin mewujudkan satu dunia yang yang lebih immersive. Jika berbanding game open-world yang lain sebelum ini, kebanyakkan skrip yang digunakan akan berulang dan boleh menghambarkan dunia game tersebut.
2. 400 jam untuk selesaikan semua aktiviti.

Fallout 4 juga akan menampilkan pelbagai aktiviti yang boleh dilakukan. Antaranya dapatkan outpost, dapatkan item upgrade, selesaikan side mission dan macam-macam lagi. Menurut Bethesda, jika korang hendak selesaikan semunya maka 400 jam diperlukan!
3. Fallout 4 menggunakan game engine yang baru rekaan Bethesda.
Bethesda juga antara studio yang sangat terkenal memasarkan game yang masih penuh dengan bug dan glitch seperti Skyrim. Dalam Fallout 4, Bethesda telah menggunakan engine yang baru dan berharap bilangan bug dan glitch dapat dikurangkan. Adakah ini akan menjadi realiti? Kita nantikan dalam review Fallout 4 kelak.
4. Sistem V.A.T.S yang baru.
Tidak seperti siri yang sebelum ini, V.A.T.S tidak akan lagi memberhentikan masa tetapi sekarang ia hanya akan memperlahankan masa. Objektif sistem baru ini dilaksanakan adalah untuk memberi lebih intense moment kepada pemain. Korang akan lebih mengalami saat-saat cemas apa ila diserang hendap atau didalam perlawanan sengit.
Disamping itu, V.A.T.S kini tidak lagi mempunyai critical pada waktu yang rawak tetapi boleh dipilih pada waktu yang sangat memerlukan.
5. Mod dari PC boleh dipindah masuk ke Xbox One!

Ini merupakan satu berita gembira untuk pemain Xbox One khususnya. Akhirnya mod hadir buat gamer-gamer console. Namun begitu, tiada berita untuk menggunakan mod di PS4.
Tak dapat dinafikan mod memberi kesan positif kepada game seperti Skyrim hasil bantuan komuniti yang begitu aktif memberi content baru kepada game tersebut. Adakah ini akan memberi kesan yang sama kepada Fallout 4? Mari kita nantikan.
6. Ubah suai tahap melampau!
Fallout 4 juga memberi penekanan dalam pengubahsuaian dalam armor dan juga senjata. Sistem pengubahsuaian yang mendalam ini memberi pelbagai kesan pro dan cons kepada item yang diubahusuai. Peminat-peminat Fallout pasti tak sabar untuk mengubahsuai senjata kegemaran mereka seperti Gauss rifle dan armor seperti Power armor.
7. Sistem leveling sudah diubah suai.
Sistem yang terkini didalam Fallout 4 mendapat sambutan oleh komuniti Fallout khususnya. Ini kerana melalui sistem ini, korang tidak perlu untuk membuat character baru jika inginkan perk atau stats yang berlainan. Sistem ini direka mendekati kepada sistem leveling di Skyrim yang tidak menghukum pemain jika ingin berubah kepada skill-set yang baru.
Oh ya, Fallout 4 tak akan ada level cap. Selamat berjaya dapatkan semua perk.
JomBaca: Plan Character korang sebelum Fallout 4 keluar nanti!


Bangga Dengan PC Gaming RGB Lip-Lap Korang? Razer Dan Philips Mahu RGB-kan Rumah Korang Pulak!

Tak cukup terang lagi tuh! Nih Razer and Philips nak bagi lagi bling-bling!

Korang ada PC gaming dengan 16 juta warna di setiap sudut dan permukaan – tapi korang mungkin belum ada setup RGB lighting satu rumah!
Ya, di CES 2018, Razer dan Philips telah mengumumkan kerjasama mereka untuk membawakan warna-warni Razer Chroma ke sistem pencahayaan Philips Hue! Tengok aje video kat bawah nih!

Bukan takat PC gaming korang yang akan bersinar dengan cahaya kegemilangan, rumah korang juga boleh memancarkan aura gamer ke seluruh taman perumahan gamaknya.


Kalendar Game Confirm Keluar 2016!

Adakah 2016 bakal memberikan game-game yang terbaik? Adakah wallet gamer-gamer akan terus dirobek? Jom tengok apa bakal disajikan pada tahun 2016!

Bilangan game yang bakal dikeluarkan pada setiap tahun nampaknya semakin bertambah. Tahun 2016 bakal memberikan katalog yang lebih besar dari tahun lepas.
Beberapa hari yang lepas kami dah pun senaraikan 10 Games Yang Kami Nantikan Bagi 2016. Namun, dalam senarai itu, terdapat beberapa game yang masih lagi belum mengumumkan tarikh rasmi pelancaran. Kemungkinan untuk ia ditunda ke tahun hadapan tetap ada. Jadi, pada kali ini, kami datangkan pula senarai game yang sudah pasti akan keluar untuk tahun ini!*
Walaupun kami tidak akan dapat menyenaraikan semua game yang bakal dikeluarkan, berikut adalah senarai game yang telah mendapat perhatian kami! Kami juga bakal update page ini jika ada sebarang pertukaran apabila ada berita dari pihak developer atau publisher!
Januari
Dijangkakan game yang bakal diberi perhatian pada bulan Januari adalah Assassin’s Creed Chronicles: India, siri Resident Evil, dan juga Lego Marvel’s Avenger. Keluaran pada bulan Januari ini hanyalah suam-suam kuku sahaja.

Amplitude (PS4) – 5hb Januari
Hardware: Rivals (PS4) – 5hb Januari
Assassin’s Creed Chronicles: India (PC, PS4, Xbox One) – 12hb Januari
The Banner Saga 2 (PC, PS4, Xbox One) – 12hb Januari
Gone Home (PS4, Xbox One) – 12hb Januari
Resident Evil 0 HD Remaster, and Resident Evil Origins Collection (PC, PS3, PS4, Xbox 360, Xbox One – 19hb Januari
Darkest Dungeon (PC, PS4) – 19hb Januari
The Deadly Tower of Monsters (PC) – 19hb Januari
Homeworld: Deserts of Kharak (PC) – 20hb Januari
The Witness (PC, PS4) – 26hb Januari
Lego Marvel’s Avengers (PC, PS3, PS4, Xbox 360, Xbox One) – 26hb Januari
Bombshell (PC) – 29hb Januari
Rise of Tomb Raider (PC) – 28hb Januari
This War of Mine: The Little Ones (PS4, Xbox One) – 29hb Januari

Februari
Februari adalah permulaan sebenar bagi dunia gaming. Terdapat banyak nama-nama besar bakal dikeluarkan pada tahun ini. Antara game indie yang patut diberikan perhatian adalah seperti Firewatch dan Unravel. Manakala game AAA seperti Far Cry Primal, XCOM 2 dan Street Fighter 5 pasti mencuri hati peminat seluruh dunia!

XCOM 2 (PC) – 5hb Februari
Dying Light: The Following Expansion & Enhanced Edition (PC, PS4, Xbox One) – 9hb Februari
Firewatch (PC, PS4) – 9hb Februari
Assassin’s Creed Chronicles: Russia & trilogy pack (PC, PS4, Xbox One) – 9hb Februari
Unravel (PC, PS4, Xbox One) – 9hb Februari
Gravity Rush Remastered (PS4) – 9hb Februari
Mighty No. 9 (PC, PS3, PS4, Xbox 360, Xbox One) – 9hb Februari
Street Fighter 5 (PC, PS4) – 16hb Februari
Far Cry Primal (PS4, Xbox One) – 23hb Februari
Plants vs. Zombies Garden Warfare 2 (PC, PS4, Xbox One) – 23hb Februari
The Walking Dead: Michonne (PC, PS3, PS4, Xbox 360, Xbox One) – February

March
March ini bakal menghangatkan lagi dunia gaming dengan kehadiran pelbagai game bertaraf AAA. Bulan ini dapat kita lihat bakal digegarkan dengan The Division, Hitman, dan Twilight Princes HD untuk Wii U.

Far Cry Primal (PC) – 1hb March
The Legend of Zelda: Twilight Princess HD (Wii U) – 4hb March
The Division (PC, PS4, Xbox One) – 8hb March
Hitman (PC, PS4, Xbox One) – 1hb March
MLB The Show 16 (PS3, PS4) – 29hb March
Killer Instinct: Season 3 (Xbox One) – March

April
Bulan April juga tidak kurang hebatnya. Kehadiran game-game besar seperti Uncharted 4, Dark Souls 3, Quantum Break, Ratchet & Clank, dan Total War: Warhammer pasti merobek wallet para gamer.

Quantum Break (Xbox One) – 5hb April
Dirt Rally (PS4, Xbox One) – 5hb April
Dark Souls 3 (PC, PS4, Xbox One) – 12hb April
Ratchet & Clank (PS4) – 12hb April
Star Fox Zero (Wii U) – 22hb April
Uncharted 4: A Thief’s End (PS4) – 26hb April
Total War: Warhammer (PC) – 28hb April

May
Keluaran pada bulan May dapat dilihat berkurangan kerana hype baru bakal tiba. Sudah pasti ini dipengaruhi oleh kerana E3 2016 bakal dilangsungkan pada bulan Jun.

Battleborn (PC, PS4, Xbox One) – 3hb May
Mirror’s Edge Catalyst (PC, PS4, Xbox One) – 24hb May

Jun
Dalam bulan E3 dilangsungkan, 3 game bakal dikeluarkan namun begitu tiada sebarang tarikh tetap dikeluarkan.

No Man’s Sky (PC, PS4) – Jun
ARK: Survival Evolved (PC, PS4, Xbox One) – Jun
We Happy Few (PC, Xbox One) – Jun

Julai hingga Disember
Antara Bulan Julai hingga Ogos, biasanya game akan kurang dipasarkan kerana kebanyakkan studio cuba mengeluarkan game mereka lebih kepada akhir tahun. Namun begitu, pada bulan September boleh dijangkakan game-game sukan seperti FIFA dan PES bakal dikeluarkan. Destiny juga boleh dijangkakan bakal keluar pada bulan September melihatkan jadual pemasaran game tersebut.
Sekitar Oktober hingga Disember, gamer-gamer dijangkakan menyimpan duit dan menjadikan Meggi menjadi makanan ruji kerana pada bulan-bulan ini biasanya game bertaraf AAA bakal dikeluarkan. CoD, Battlefield dan Assassin’s Creed dijangkakan pasti menjenguk peminatnya pada akhir tahun ini.

Deus Ex: Mankind Divided (PC, PS4, Xbox One) – 23hb August

Masih belum mempunyai tarikh yang ditetapkan
Seperti yang kami sebutkan di permulaan tadi, terdapat banyak juga game yang dijangkan keluar pada tahun ini, namun masih lagi belum diumumkan tarikh rasmi pelancarannya. Tidak mengejutkan juga jika ada game dari senarai ini bakal dilewatkan untuk 2017:

Adrift (PC, PS4, Xbox One)
Below (PC, Xbox One)
Batman: A Telltale Games Series (PC, PS3, PS4, Xbox 360, Xbox One)
Crackdown 3 (Xbox One)
Cuphead (PC, Xbox One)
Dishonored 2 (PC, PS4, Xbox One)
DOOM (PC, PS4, Xbox One)
UFC 2 (PS4, Xbox One)
Dreadnought (PC)
Final Fantasy 15 (PS4, Xbox One)
Gears of War 4 (Xbox One)
Gran Turismo Sport (PS4)
Gravity Rush 2 (PS4)
Halo Wars 2 (PC, Xbox One)
Homefront: The Revolution (PC, PS4, Xbox One)
Hellblade (PC, PS4)
Horizon Zero Dawn (PS4)
Hyper Light Drifter (PC, PS4, Xbox One)
LawBreakers (PC)
Mafia 3 (PC, PS4, Xbox One)
Mass Effect: Andromeda (PC, PS4, Xbox One)
Need for Speed (PC)
Ni-Oh (PS4)
Nier: Automata (PS4)
Outlast 2 (PC, PS4, Xbox One)
Overwatch (PC, PS4, Xbox One)
Paragon (PC, PS4)
Persona 5 (PS4)
Pokkén Tournament (Wii U)
Resident Evil: Umbrella Corps (PC, PS4)
ReCore (Xbox One)
Rise of the Tomb Raider (PC, PS4)
Scalebound (Xbox One)
Shadow Warrior 2 (PC, PS4, Xbox One)
Shadow Complex Remastered (PS4, Xbox One)
Sniper: Ghost Warrior 3 (PC, PS4, Xbox One)
Tekken 7 (PS4)
The Last Guardian (PS4)
The Legend of Zelda U (Wii U)
The Technomancer (PC, PS4, Xbox One)
The Witcher 3: Blood and Wine expansion (PC, PS4, Xbox One)
World of Warcraft: Legion (PC)

Bagaimana dengan senarai game ini? Ada yang kami terlupa? Tinggalkan komen korang dibawah!


Pasangan Jepun Juarai Pertandingan PES League Asia 2v2, Pasukan Malaysia Timba Banyak Ilmu

Pengalaman dan ilmu yang ditimba itu lebih berharga.
Kredit gambar PES Malaysia.
Semalam telah berlangsungnya pertandingan PES League Asia 2v2 Final yang diadakan di Bangkok, Thailand. Seperti yang telah kami laporkan sebelum ini, ia merupakan sebuah kejohanan yang ditaja oleh Konami Asia – membawakan 16 pasangan PES 2018 dari 8 buah negara Asia.
Setelah seharian bertarung untuk merebut takhta pasangan 2v2 terbaik Asia, akhirnya pasangan dari Jepun, Mayage-Curl telah dinobatkan sebagai juara selepas menewaskan pasangan dari Indonesia, Surabaya Gaming Team dengan keputusan 5-2 di perlawanan akhir.
Sebelum itu, Mayage-Curl telah menumbangkan pasangan dari Vietnam, Vietnam Red 4-3, manakala Surabaya Gaming Team membelasah pasangan gabungan China-Hong Kong dengan keputusan 9-0 di pusingan separuh akhir.
Dua pasangan dari Malaysia, iaitu Double Agent dan Degasa CF, kurang bernasib baik apabila telah ditunjukkan jalan keluar di peringkat kumpulan.
Tumpas awal bukanlah bermakna kegagalan buat pasukan negara ini. Banyak sebenarnya yang telah mereka pelajari sepanjang keberadaan mereka di negara Gajah Putih itu.
Ketika dihubungi JomGaming, pengurus pasukan, merangkap Pengarah PES Malaysia, Ahmad Yazid Abd Rahman mengatakan banyak ilmu yang telah mereka timba dan sentiasa ada ruang untuk memperbaiki diri.
“Pada saya, pemain-pemain kita boleh dikatakan agak muda jika melihat tempoh mereka digandingkan,” kata Yazid. “Mula digandingkan sebelum pusingan kelayakan peringkat Malaysia, mereka baru sahaja bersama kira-kira 2 bulan. Dalam masa dua bulan ini kita telah cuba yang terbaik untuk mempertingkatkan permainan kami seperti kesefahaman hantaran dan lain-lain”

“Kita lihat pasukan Double Agent, di peringkat kumpulan hanya tewas 2-0 sahaja kepada pasangan dari Jepun (juara), yang mana kita dapat lihat selepas itu pasangan itu membelasah pasukan-pasukan dari negara lain. Harus diingat yang kedua-dua pasangan Mayage-Curl ini merupakan juara Asia dan juara Jepun.”
“Memandangkan pasangan kita adalah sangat muda, dapat bertahan dengan keputusan seperti itu adalah sesuatu yang boleh dibanggakan.”
Apabila ditanya tentang pengalaman yang diperoleh mereka di sana, Yazid mengatakan yang mereka telah mempelajari pelbagai corak permainan dan formasi yang berbeza-beza dari setiap negara.
“Apabila dapat melihat taktik dan teknik yang mereka tampilkan di depan mata, kita dapat berkongsi dan bawa ilmu ini balik ke negara kita supaya pemain-pemain Malaysia lain menjadi lebih kompetitif dalam pertandingan seterusnya.”
Pada akhir perbualan kami, Yazid sempat memberikan sedikit teaser tentang pertandingan PES SEA Finals 2018, yang mana untuk tahun ini, giliran Malaysia pula untuk menjadi tuan rumah.
“Para admin PES South East Asia telah bersepakat untuk mengadakan kejohanan ini pada bulan Ogos 2018.”

Sekiranya korang tidak tahu, 4 pemain PES negara ini merupakan antara atlet esport pertama yang menerima Jalur Gemilang di Majlis Sukan Negara, Bukit Jalil sebagai wakil rasmi negara.

Untuk segala info tentang arena esport PES tempatan, rantau ini dan antarabangsa, jangan lupa untuk terus bersama JomGaming.


Studio Yang Membangunkan Sleeping Dogs Telah Berkubur, Termasuk Semua Projek Akan Datang

Setiap yang bermula, pasti ada akhirnya. Begitu jugalah dengan studio yang berpangkalan di Kanada ini.

Menurut laporan Kotaku, United Front Games, studio yang terkenal membangunkan Sleeping Dogs, kini telah menutup syarikat mereka. Dan ia dikatakan adalah satu keputusan yang agak mengejut.
Studio tersebut sebelum ini sedang membangunkan Smash+Grab, sebuah game online terbaru yang bertemakan “gang warfare”, di mana ia hanya sempat memasuki fasa Early Access. Game ini juga baru sahaja tamat free weekend di Steam. Kini, Smash+Grab tidak lagi boleh diakses di Steam selepas langkah penutupan studio ini.
Antara game lain yang pernah mereka bangunkan adalah dua game racing di PS3, iaitu ModNation Racers dan LittleBigPlanet Karting. Selain itu, mereka turut membantu dalam Tomb Raider: Definitive Edition, Halo: The Master Chief Collection dan Disney Infinity 3.0.


Bocor! DLC The Division: Underground Keluar Akhir Bulan Ini!

Nampaknya Amazon UK dan Amazon Jerman terlepas info ke pihak umum!

Menurut info yang bocor itu, The Division: Underground bakal diterbitkan pada bulan 28 Jun ini untuk Xbox One. PC dan PlayStation 4 akan menerima Underground sebulan selepas pelancaran untuk pelantar Xbox One.
Underground merupakan DLC yang pertama untuk siri The Division yang bakal membawa pemain ke alam pembentungan bawah tanah di bandar New York! Ia menjanjikan pelbagai aksi baru dan environment yang berlainan daripada versi vanilla.


Masa Hadapan Bandar-Bandar Moden Dunia Dalam Seni Konsep Deus Ex: Mankind Divided!

Square Enix telah berkongsi rekaan seni reka oleh artis-artis dari studio mereka yang menggambarkan bagaimana rupanya bandar-bandar pada tahun 2029 nanti.

Bandar-bandar yang terlibat dalam Deus Ex: Mankind Divided nanti adalah Blackpool, London, Paris, Berlin, Cologne, Barcelona, Sydney, Rio De Janeiro, Stockholm, dan Moscow. Apa yang menarik, gambaran-gambaran ini adalah selepas kejadian “Augmentation Incident” yang berlaku dalam Deus Ex: Human Revolution.
[su_custom_gallery source=”media: 19482,19481,19480,19474,19470,19467,19466,19465″ link=”lightbox” width=”200″ height=”200″ title=”never”]
Deus Ex: Mankind Divided akan diterbitkan pada 23 Ogos ini.


“Kekerasan/Keganasan Sudah Wujud Lama Sebelum Kehadiran PUBG” – YB Syed Saddiq

Setelah pihak polis meminta SKMM memainkan peranan lebih proaktif dalam mengawal game online, serta Mufti Negeri Sembilan mahu kerajaan mengharamkan PUBG — Menteri Belia & Sukan, Syed Saddiq Syed Abdul Rahman telah tampil ke hadapan bagi menjelaskan tentang perkara ini.

Beliau mengatakan bahawa video game tidak patut dipersalahkan atas keganasan yang berlaku pada hari ini. Menyangkal sesetengah pihak yang percaya sebegitu, Saddiq menekankan bahawa keganasan didorong oleh ideologi ekstrem, lapor MalaysiaKini.
Beliau membalas dakwaan-dakwaan ini dengan mangatakan bahawa kekerasan dan keganasan sudahpun wujud lama sebelum kehadiran PUBG.
“Adakah itu bermaksud kita perlu mengharamkan kesemua game yang mempunyai elemen menembak? Saya rasakan yang (masalah ini) lebih besar daripada itu. Marilah kita menghormati mangsa yang terlibat.”
“Jangan letakkan salah kamu pada satu sebab sahaja,” ujar beliau.

Perkaitan antara video game dan keganasan kembali hangat diperkatakan apabila pengganas yang telah menembak mati sekurang-kurangnya 50 individu di Christchurch, New Zealand itu merupakan seorang yang gemar bermain video game.


Animal Crossing: Pocket Camp Akan Datang Ke Mobile Pada Bulan Hadapan

Bawa satu kampung dipenuhi haiwan comel dalam poket anda.

Nintendo baru sahaja mengumumkan Animal Crossing: Pocket Camp, game pertama Animal Crossing dalam telefon pintar semasa pembentangan Direct bagi projek ini.

Dalam Pocket Camp, pemain boleh mengubahsuai karakter tersendiri dan hias khemah dengan pelbagai bentuk bangunan serta rekaan perabot.
Perabot boleh direka melalui collectibles. Anda boleh akses sistem collectibles apabila singgah ke “visitation sites” yang berdekatan, tolong haiwan-haiwan yang berada di situ dan anda kumpul habuannya.
Lepas itu, pemain boleh melawat seekor alpaca bernama Cyrus yang merupakan seorang tukang besi untuk menukang perabot dengan bahan-bahan collectibles yang baru anda dapat.
Kali ini, Pocket Camp menampilkan ciri terbaru iaitu setiap haiwan mempunyai kesukaan perabot mereka tersendiri. Oleh itu, hiaskan khemah dengan perabot kesukaan mereka akan mendorong haiwan-haiwan berbeza untuk melawat dan menaikkan “friendship level” pemain dengan mereka.

Anda boleh mohon alpaca Cyrus untuk buat kemudahan lain daripada yang lain seperti kolam renang atau tempat baru untuk khemah anda tetapi ini mengambil masa sedikit untuk Cyrus bina, jadi rileks dulu.
Walaupun pemain boleh cari bahan-bahan kraf sendiri dengan melawat pantai dan pulau, game free-to-play turut ada microtransactions. Leaf Tickets boleh ditukar untuk bahan atau mempercepatkan masa untuk membina sesuatu kemudahan dan pemain boleh dapat Leaf Ticket melalui game ini atau beli guna duit betul di shop Pocket Camp.
Bagi yang dah pernah main Animal Crossing, Pocket Camp akan memasukkan aktiviti memancing dengan tambahan menarik. Pemain boleh gunakan jala untuk menangkap banyak ikan dalam satu masa sama. Ikan juga boleh digunakan sebagai bahan kraf.
Selain itu, terdapat lagi tumpuan Animal Crossing lain juga seperti game ini akan dimainkan dalam masa sebenar dunia.

Timmy and Tommy Nook akan menjalankan bisnes Nookling Global manakala Able Sisters adalah tempat untuk membeli belah baju. Kedai kasut Kicks juga kembali. Seasonal events akan turut ada sepanjang tahun yang memberikan tawaran hiasan edisi terhad dan baju juga.
Ciri multiplayer Pocket Camp membolehkan pemain untuk bertukar nombor ID untuk melawat khemah pemain lain. Anda boleh berkenalan dengan orang lain atau memberikan token kepada mereka.
Pra-pendaftaran Animal Crossing: Pocket Camp sudah terbuka untuk pengguna iOS dan Android sekarang.
Animal Crossing: Pocket Camp akan tiba menjelang pada lewat November.


Rocket League Sideswipe Kini Boleh Dimainkan Oleh Pemain iOS, Android Di Malaysia

Psyonix telah mengumumkan yang Rocket League Sideswipe kini sudah dilancarkan di Jepun, India dan beberapa negara Asia terpilih lain.
Selepas kami semak sendiri, nampaknya Malaysia juga merupakan salah satu negara tersebut, dan kini boleh dimuat-turun dan dimainkan di iOS dan Android.

We are rolling out in Japan, India and select Asian countries. Jump on in! https://t.co/vQK2YKzqRl— Rocket League Sideswipe (@RLSideswipe) November 22, 2021

Rocket League Sideswipe pertama kali diumumkan Mac lalu, merupakan sebuah game percuma berasingan daripada Rocket League yang ada di konsol dan PC. Ia direka khas untuk mobile — mempunyai beberapa perbezaan dengan Rocket League yang asal.
Kelainan terbesar tentunya dari segi gameplay. Menggunakan inspirasi dan gameplay asas daripada Rocket League, Rocket League Sideswipe membawakan gameplay 2D yang lebih mudah untuk dimainkan di mobile — sama ada 1-lawan-1 atau 2-lawan-2, serta boleh dimainkan secara lokal ataupun online.


Joy-Con Nintendo Switch Dilaporkan Mengalami Masalah Sambungan Dalam Hardware Pra-Pelancaran

Sesuatu yang perlu diambil perhatian sepenuhnya oleh Nintendo sebelum hari pertama pelancaran kelak.

Joy-Con, iaitu dua controller Nintendo Switch yang boleh dicabut/disambung dilaporkan memiliki masalah sambungan (connections) dalam hardware pra-pelancaran yang telah diedarkan.
Pelbagai sumber telah melaporkan bahawa mereka telah menemui sedikit isu sambungan dalam Joy-Con di sebelah kiri ini apabila memainkan The Legend of Zelda: Breath of the Wild, menurut laporan Polygon. Di bawah adalah beberapa tweet yang telah dikeluarkan, melaporkan tentang isu sama yang mereka hadapi dengan Joy-Con tersebut:
https://twitter.com/nron10/status/834773641233592320?ref_src=twsrc%5Etfw
https://twitter.com/jasonschreier/status/834767748685262850?ref_src=twsrc%5Etfw

I'm having issues with the Switch's left Joy-Con dropping sync. I've had to play it almost exclusively in handheld mode.
— Shane Satterfield (@Dinfire) February 23, 2017

I've just experienced some left Joy Con sync issues with my grey system. Seems to be a universal issue. https://t.co/2wgPe8h8gI
— Jeremy Parish, S-Rank Driller (@gamespite) February 23, 2017
Isu ini nampaknya bukan sahaja berlaku dalam game The Legend of Zelda: Breath of the Wild, malah turut dilaporkan berlaku semasa berada di menu sistem Switch ini. Anda boleh saksikan video di bawah oleh GameXplain untuk melihat sendiri isu ini:

Apa yang paling merisaukan kini adalah sama ada isu ini boleh dibaiki dengan software update atau tidak? Adakah ia masalah software atau masalah hardware? Sekiranya ia masalah software, pastinya ia boleh dipulihkan dengan kemaskini yang mungkin akan dikeluarkan pada hari pertama pelancaran. Sekiranya ia adalah masalah hardware? Nintendo akan mengalami masalah yang besar.

Apa-apa pun, sekiranya anda merancang untuk mendapatkan Nintendo Switch, anda sudah boleh mula daftarkan ID Nintendo anda. Cepat-cepat sebelum ID yang anda ingini diambil oleh pemain lain!


Battlefield 5: Beberapa Screenshots Mula Leaked, Watak Utama Adalah Wanita!

Semakin kita bersabar menunggu pengumuman rasmi daripada EA dan DICE, semakin banyak pula maklumat yang tertiris mengenai Battlefield 5.

Dalam satu video pendedahan yang dikeluarkan Youtuber, IceManAuz memberitahu bahawa sumber beliau yang sering mendedahkan berita sahih, telah menghantar beliau satu emel yang memberikan beberapa maklumat terbaru mengenai Battlefield 5.
Emel tersebut mengatakan siri Battlefield yang seterusnya ini akan menggunakan latar belakang masa hadapan yang terdekat (near future). Lokasi-lokasi yang bakal digunakan di kedua-dua Single-player dan Multiplayer mode pula akan bertempat di Amerika Utara, kebanyakannya di negara Amerika Syarikat.
Apa yang lebih menarik, watak utama dalam game ini nanti adalah seorang wanita! Nampaknya, dengan trend penceritaan game masakini, golongan wanita semakin mendapat tempat untuk memimpin sesebuah jalan cerita, seterusnya menunjukkan bahawa wanita juga mempunyai peranan yang penting dalam kisah-kisah peperangan.
Selain itu, dalam emel tersebut juga mengatakan bahawa Battlefield 5 bakal mengetengahkan fungsi dalam game yang besar, iaitu dengan kehadiran pertukaran cuaca semasa in-game, yang bakal membawakan puting beliung, ribut petir, ribut salji, banjir dan banyak lagi. Ia juga dikatakan terdapat pertukaran malam dan siang ketika in-game.
Di samping itu, dalam Multiplayer, ia dilaporkan bakal memiliki 5 jenis class, yakni satu class lebih dari Battlefield 4.

Seperti juga leaked info yang telah kami laporkan sebelum ini, pengumuman rasmi game ini bakal dilakukan mereka di EA Play pada 12 Jun nanti, serta Beta akan dikeluarkan beberapa ketika selepas ia diumumkan.
Berikut adalah beberapa screenshots dalam versi Alpha yang telah tertiris (sumber):

Apa yang membuatkan punggung kami tidak senang duduk, dikatakan ketiga-tiga gambar di atas adalah dari lokasi seperti Alaska, California dan Kansas. Jadi, terdapat cakap-cakap dari peminat kipas-susah-mati Battlefield yang membuat spekulasi bahawa siri Battlefield yang seterusnya ini bakal mempunyai kaitan dengan siri Bad Company. Hal ini kerana, babak terakhir dalam Battlefield: Bad Company 2 berakhir di Alaska.
Kesinambungan siri Bad Company merupakan antara permintaan peminat yang paling tinggi. Pengakhiran Bad Company 2 yang tergantung pada tahun 2010 membuatkan para pemain sentiasa tertunggu-tunggu apakah kisah seterusnya.
Adakah kita bakal melihat Battlefield: Bad Company 3 pada 12 Jun nanti? Sama-sama kita nantikan!


Jason Momoa Dalam Perbincangan Untuk Membintangi Filem Minecraft

Jason Momoa dilaporkan sedang berada dalam fasa akhir perbincangan untuk membintangi filem live-action Minecraft yang sedang diterbitkan oleh Warner Bros.
Berita ini hadir daripada The Hollywood Reporter, yang turut mendedahkan Jared Hess akan mengambil tugas sebagai pengarah filem adaptasi berdasarkan game popular itu.
Projek pembikinan filem Minecraft ini sudah tergendala sangat lama sejak ia pertama diumumkan pada tahun 2014. Beberapa pengarah telah bertukar-tukar tangan sejak itu, antara yang pernah disebut adalah Shawn Levy dan Rob McElhenney.
Tentunya, sebarang plot belum didedahkan lagi. Sama ada projek kali ini akan benar-benar menjadi kenyataan atau akan terus tergendala, sama-samalah kita nantikan.


Rakannya Hilang Keupayaan Sebelah Tangan, Jurutera Ini Cipta Alat Tambahan Controller Nintendo Switch

Jurutera Mechatronik, Julio Vanquez telah mencipta alat secara berpasangan yang mana membolehkan controller Switch Joy-Con lebih mudah digunakan untuk pemain kurang upaya yang terhad kepada penggunaan satu tangan.

Dihebahkan oleh AbleGamers, sebuah badan amal dikhususkan untuk membawa video game kepada mereka yang mempunyai kecacatan fizikal, alat tambahan unik untuk controller oleh Vanquez boleh dicetak dalam bentuk 3D di kedai berdekaran dan blueprint untuk kedua-dua model boleh didapati di laman web milik Vanquez, Thingiverse.
Satu model hanya perlu menekan dua Joy-Con bersama jadi tiada ruang yang ditinggalkan di bahagian tengah. Ini nampak agak janggal untuk digunakan untuk kedua-dua tangan, tapi kepada mereka yang mempunyai satu tangan akan mendapati ianya lebih mudah untuk ibu jari mereka mencapai semua butang apabila menggunakan controller ini.
Variasi yang lebih menarik adalah slot Joy-Con itu bersama berada di sudut kanan jadi pemain akan menggunakan ibu jari mereka di bahagian kiri. Sementara jari-jemari pemain boleh mencapai di permukaan sekeliling dan memanipulasi butang-butang di bahagian kanan Joy-Con.

Vanquez mendapat inspirasi untuk mencipta alat ini selepas rakan mereka yang merupakan peminat Zelda telah hilang keupayaan untuk menggunakan tangan kanan.
“Adapter ini telah dihasilkan mengikut permintaan dari kawan saya, Rami Wehbe, yang mana mahu mencari jalan untuk bermain Zelda: Breath of the Wild dengan hanya menggunakan tangan kiri. Dia hilang keupayaan untuk menggunakan tangan kanannya akibat kemalangan cerebrovascular.” Jelas Vanquez.
“Reka bentuk semasa ini adalah hasil dari kajian hampir seminggu dan banyak prototaip yang gagal kerana saya perlu memastikan bahawa ia akan mudah untuk dicetak, ringan dan praktikal. Selepas mengujinya sehingga ia mampu berfungsi dengan baik, kami memutuskan untuk berkongsinya, jadi ia boleh membantu para pemain yang mengalami situasi yang hampir sama.”